text:
Aftur í ár vóru tað nógv fólk, sum valdu at byrja jólini við kirkjurenning. Á Tórsbreyt møttu nakað omanfyri 80 fólk, har renningin byrjaði. Eftir at hava sungið “Gleðilig jól”, var farið avstað, og á vegnum løgdust nøkur afturat, so í alt vóru tað uml 90 fólk, sum vóru við.
Ruturnar vóru ymiskar, har tann stytsta er niðan til Hoyvíkar kirkju og omanaftur, meðan tann longsta gongur heilt til Kirkjubøðar og aftur.
Tað er Rigmor N. Arge, sum fyri nógvum árum síðan tók stig til kirkjurenningarnar her heima, og aftur í ár var hon ein av teimum, sum tók longu leiðina til Kirkjubøðar, har okkurt gott var at fáa áðrenn farið var aftur til Havnar.
Á Tórsbreyt bíðaði ymiskt lesikiligt, sum rennararnir kundu fáa sær av, áðrenn teir løgdu leiðina heim til jólastáki.


c: text/html

text:
Jógvan Hugo Gardar
17.04.2015 - 09:31
- Danmark verjir ikki Føroyar, tí Føroyar eru bretskt trygdarøki, sigur Høgni Hoydal, formaður í Tjóðveldi. Hann vísir í hesum sambandinum til hvussu verjusamgongan NATO og grannin fyri sunnan hugsa verjupolitiskt.
- Vit hava mangan hoyrt – og hoyra tað aftur frá Helga Abrahamsen og sambandsflokkinum nú – at Danmark skal eitast at verja Føroyar. Og hvussu skulu vit gjalda fyri verju sum sjálvstøðug tjóð. Her er talan um eina sera naiva og skeiva mynd av veruleikanum, sigur Høgni Hoydal.
- Danmark verjir ikki og hevur ongantíð vart Føroyar. Føroyar eru innan fyri trygdargeiran hjá Stórabretlandi. Og eins og vit sóu undir seinna heimsbardaga, so standa bretar í Føroyum umgangandi, um onkur hernaðarlig hóttan kemur í Føroyum og í føroyskum øki. Ikki fyri okkara sakir, men tí at tað er týdningarmikil liður í verjuni av Stórabretlandi, sigur hann, og vísir á at fullveldissamgongan fekk hetta váttað.
- Spurningurin um føroyskan NATO-limaskap ella tos um, at Føroyar skulu hava hermegi, er tí eisini meiningsleyst. Eins og við Íslandi, so hava stórveldini og okkara grannalond so sterk hernaðarlig áhugamál í Norðuratlantshavi, at tey vilja gera alt til tess at verja tey. Og tey hava allan áhuga at gera avtalur við Føroyar um, hvussu trygdarskipanin í Norðurhøvum verður skipað, og hvussu sivila tilbúgvingin kann samskipast, sigur hann og metir at hetta fer eisini geva føroyingum nýggjar møguleikar fyri samstarvi, førleikamenning, tænastum og inntøkum.

robotstxt: allowed

filter: keep


text:
Orð: Chr. Richardt
Týtt: Maria Mikkelsen.
1. Hin harða krossin til ta síðstu hvílu
fekk hann, sum lønti hat við kærleiks smíli;
tey syndafullu eftir honum steina,
tí einasta, sum synd ei var til meina.
2. Høgt ærist nú á foldum krossins merki,
ótaldar kirkjur fremja frelsuverkið;
mót gyltum tindum kvøldarsól sæst spæla,
og krossins orð har túsund tungur tala.
3. Í kirkjukórum møtast høgir harrar
og armingar, ung, gomul, gull og spjarrar;
øll undir krossi fáa skírnarnáði,
og krossur uggar best á deyðastrái.
4. Tann krossur hevur vald um lond og bylgju,
hvør vil nú saknast í várs frelsars fylgi?
Við vørrum æra hann er lítið fyri,
men hvør vil ganga undir krossins byrði?
5. Vit spara ei á næstan kross at heingja,
oss sjálvum man tað ov nógv vegin leingja.
Tú Kristus fevna vilt, tá dagur líður,
statt honum hjá um sváru middagstíðir.
6. Væl tær, sum fylgir honum, um tú treingist,
tær deyðin gevur tað, tær eftir leingist;
væl mær, um valdi krossin eg til styttu,
á tungum leiðum lætt eg fótin flytti.


text:
Seinastu úrskurðir
Kommunulæknafelag Føroya móti Fíggjarmálaráðnum
Kommunulæknafelag Føroya ger galdandi, at Fíggjarmálaráðið skal viðurkenna, at løgtingslóg nr. 39 fr…
Heilsurøktarafelagið móti Kommunala Arbeiðsgevarafelagnum
Heilsurøktarfelagið ger galdandi, at Kommunala Arbeiðsgevarafelagið skal viðurkenna, at limir hava r…
Fíggjarmálaráðið móti Føroya Pedagogfelag
Seinastu tíðindi
Innkomið skundmál
Fasti Gerðarrættur hevur móttikið skundmál frá Fíggjarmálaráðnum mótvegis Føroya Pedagogfelag. Málið…
Innkomið skundmál
Fasti Gerðarrættur hevur móttikið skundmál frá Fíggjarmálaráðnum mótvegis Føroya Pedagogfelag. Málið…
Úrskurðarfundur 31.10.2017
Fasti Gerðarrættur hevði úrskurðarfund tann 31.10.2017 í málinum 01-2017 Starvsmannafelagið móti Fíg…


text:
Námsætlan
Inngangur.
Okkara námsætlan er eitt amboð í tí pedagogiska arbeiðum fyri at seta okkum mál í mun til menningina hjá børnunum.
Uppgávan hjá okkum er at stimbra børnini til at klára seg í samfelagnum.
Tað skal vera samsvar millum tey krøv, sum samfelagið setur og tað innihald og avbjóðingar, vit hava at bjóða barninum.
Okkara arbeiðsgrundarlag er dagstovnalógin.
Okkara fyrsta endamálsorðing varð gjørd í 2002 út frá dagstovnalógini.
Hetta vóru tey fyrstu málini hjá okkum.
- Vit eru verjar og vinir hjá børnunum.
- Vit hjálpa teimum til eitt gott vinalag.
- Vit virða rættin til hjá hvørjum einstøkum at vera tann hann er.
- Vit læra tey at skyna á hvat er títt og mítt.
- Vit læra tey at loysa trætur á ein friðarligan og samstarvandi hátt.
- Vit fara væl um og læra børnini tað sama.
Vit hava síðani brúkt ráðleggingardagar, starvfólkafundir til at gera okkara pedagogiska arbeiði á stovninum sjónligt og at seta nýggj mál.
Vit hava verið neyv í okkara arbeiði og sett orð á alt virksemið, sum vit hava at bjóða børnunum og hvønn hugburð og hvørjar tankar vit gera okkum um tað virksemi sum er. Og hesir tankar fevna frá dukku, lego og søgukrókum til borðspøl, djór, bátar, slot, stór lego.
Frá verkstaði, stillarúmi, sangløta, sjónleiki og skúlabólki.
Vit læra tey um høgtíðir, serstakir frídagar.
Vit vitja ymisk støð sum hava mentunaligan týdning eitt nu bókasøvn og Norðurlandahúsið.
Vit seta orð á alt virksemi ið er á stovninum, sum hevur týdning fyri menningina hjá barninum.
Við støði í tí virksemið sum var gjørdu vit eina nýggja endamálsorðing í 2005.
Endamálsorðingin:
At skapa góð og lærandi spælistøð til børnini sum hóska til aldur, menning og avbjóðingar. Við spælistøð meina vit avmerkt støð á stovninum, har børn spæla ávís framman undan avgjørd spøl, sum styðja teirra menning.
Okkara arbeiðssetningur.
Innrætta fysisku karmarnir til lærandi spælistøð og verkstøð har útgangsstøðið er tikið í tí einstaka barninum, við atliti til aldur, vinalag, avbjóðingar og áhugað.
At menna spæli og lærustøðini á stovninum. At eggja við nýggjum hugskotum, nýggjum avbjóðingum og nýggjum førleikum.
Spæli og lærustøðini eru grundarsteinurin undir menningini av førleikum hjá børninum og okkara námsfrøðiliga amboð.
Hesi spæli og lærustøð stimbra undir førleikan at læra spøl, at lurta, at menna hugflogið.
Vit mentu og broyttu okkara arbeiðslag, soleiðis at møguleiki var at arbeiða í minni bólkum.
Hetta hevur gjørt at vit arbeiða meira tilvitað, skilt á tann hátt, at møguleiki er fyri at fara í dýpdina við einum evni, uttan at vera órógvaður av ymiskum øðrum uppgávum.
Vit leggja eina ætlan fyri vikuna soleiðis at innihaldið er kent fyri øll á stovninum, hvat vit arbeiða við.
Í mai 2006 varð ein nýggj kunngerð í dagstovnalógini sett í verk undir virksemi o.a. á dagstovnaøkinum, um at gera eina námsfrøðiliga ætlan fyri hvønn aldursbólk sær.
15. mai samtykti Mentamálanevndin hjá Tórshavnar Kommunu, at kunngerðin skuldi seta í verk, at gera eina námsfrøðiliga ætlan fyri hvønn aldursbólk sær.
Vit hava valt at brúkt ta donsku námsætlanina sum fyrimynd, meðan vit bíðaðu eftir at fáa eina føroyska námsætlan at arbeiða eftir. Hon hevur seks menningarøkir. Vit vóru í Danmark og kunnaðu okkum um ta donsku námsætlanina.
Síðani hevur Tórshavnar Kommuna setti ein bólk í 2007 at gera ein frymil, hvussu vit kundu fara undir at gera hesa námsætlan og brúka vit nú teirra.
Menningarøkini eru hesi:
- Persónlig menning
- Sosialir førleikar
- Málslig menning
- Børn og náttúra
- Kroppur og rørsla
- Mentunarlig virðir
- Skapandi evni
Børnini eru í miðdeplinum og námsætlanin er eitt amboð at røkka málinum, sum er at børnini fáa ein so góðan gerandisdag og uppvøkstur sum til ber.
Fyri okkum starvsfólk hevur tað størsta týdning, at vit eru eru tilvitað um okkara leiklut, tá ið vit eru saman við børnunum.Tað eru vit sum persónliga skapa eitt gott og vinarligt umhvørvi at læra og spæli í. Tað eru vit sum hava ábyrgdina av at hava eitt gott samband við øll børnini.
Námsætlanin er onki í sær sjálvum, tað eru vit sum skapa hana bæði í innihaldi og sambandi við børnini, tá hon skal fremjast í verki. Tað eru vit tilvitað um.
Persónlig menning:
Er at:
- kenna seg væl og at vera tilvitað um seg sjálvan og onnur.
- vera saman við øðrum, tí í sambandi við onnur læra vit okkum sjálvi at kenna.
- gerast sjálvstøðug.
0-3 ár:
Støði verður tikið í tí einstaka barninum og at virða tað, sum tað er. Vit eygleiða barnið og vísa áhuga fyri tí. Vit greiða barninum frá, hvat skal henda, og hvat vit gera. Vit seta orð á kenslurnar hjá barninum, t.d., eg síggi væl, at tú ert keddur. Vit hjálpa barninum, at siga frá, um eitt annað barn t.d. tekur onkra leiku frá tí.
Eitt tað týdningarmesta er at skapa eitt gott tilknýti til barnið, og leggja vit stóran dent á tað, tá tað byrjar í vøggustovu, m.a. við at hava eina myndaplansju av familjuni hjá barninum. Dentur verður lagdur á at taka væl ímóti barninum tá tað kemur.
Vit stuðla undir áhugamál hjá barninum. Um áhugin t.d. er fyri dunnum, fara vit at hyggja at dunnum.
Um barnið slær, vísa vit á aðrar møguleikar og læra tað, at tað er gerðin, sum tað er galið við.
Í vøggustovuni eggja vit barninum at gera tað, sum tað sjálvt megnar, og stuðla barninum í tí, sum tað ikki megnar sjálvt.
3-7 ár:
Tað er týdningarmikið, at barnið verður møtt tá tað kemur í barnagarðin, og verður nevnt við navnið, so tað kennir seg vælkomið.
Børnini læra, at tey skulu virða hvønn annan, tosa pent og hjálpa hvørjum øðrum.
Barnið verður stuðlað í at gerast sjálvstøðugt, t.d. taka av borðinum og lata seg í klæðir.
Tað eru góðir kamar á stovninum hjá barninum at menna seg í.
Síðsta árið í barnagarðinum fer barnið í skúlabólk tveir dagar um vikuna. Fleiri krøv verða sett barninum, millum annað at sjálvi lata seg í og úr klæðum. Fyri at leggja arbeiða til rættis í skúlabólkinum gera vit eina SPU-kanning (skole-paratheds-undersøgelse). Árið hjá skúlabólkinum endar við eini legu.
Sosialir førleikar:
Eru:
- Vinaløg
- Sætta seg við reglur í leiki
- At hava innlivingarevni
- At síggja tørvin hjá øðrum og sær sjálvum
- At skilja felags boð
- At vera ein partur av bólkinum.
0-3 ár:
Vit eggja barninum í at vera saman við hini børnunum og teimum vaksnu, tí hetta mennir og stimbrar barnið. M.a. læra tey her, hvussu ein skal gera í spæli. Tí leggja vit stóran dent á frítt spæl, men hjálpa eisini við at býta um rollur so, at øll koma framat.
Á stovuni býta vit børnini í smáar bólkar og stuðla á henda hátt uppundir vinaløg.
Í samling læra vit barnið at bíða eftir tørni og at tosa í bólki.
Vit læra barnið sjálvt at loysa ósemjur. Hetta gera vit við at vísa á møguligar loysnir og hjálpa tí við at siga frá.
3-7 ár:
Tað er týdningarmikið, at barnið skilur kenslur og tankar hjá øðrum, so tað m.a. í spæli lærir at samskifta og at síggja tørvin hjá øðrum.
Hjálpa barninum at loysa eina ósemju, sum tey ikki megna sjálvi.
Í samling lærir barnið at leggja ymiskt fram, meðan hini lurta, og at lurta eftir hinum.
Fleiri vinaløg verða knýtt í barnagarðinum. Um eitt barn hevur trupult við at finna ein vin, stuðla starvsfólkini barninum við hesum.
Í gongdini hjá barninum í at gerast sjálvstøðug leggja vit stóran dent á, at børnini hjálpa hvørjum øðrum og eru góð við hvønn annan. T.d. siga vit við tey elstu børnini, at tey eru fyrimyndir hjá teimum yngru, og tað ganga tey høgt uppí.
Í skúlabólkinum verða størri krøv sett til, at tey duga at lurta í einum bólki og at tosa, meðan hini lurta. Gera uppgávur og læra tey at sita longur og miðsavna seg um hana, enn tey eru von við osfr.
Væl verður fylgt við, hvussu tað klárar seg. Vit hava nógvar góðar uppgávur, sum vit gera saman, og vit fara eisini út í samfelagið og vitja støð og gera fleiri túrar.
Skapandi evnir
Er at:
- Finna uppá
- Hugsa øðrvísi
- Mála eina mynd, perla og byggja o.a.
0-3 ár:
Vit tekna og mála nógv í vøggustovuni, og vit tosa um myndirnar, hvat er á myndini, og hvat søgan aftan fyri hana er.
Aftur her er tað av stórum týdningi, at barnið fær loyvið at spæla frítt, tí her nýtir tað eisini hugflogið.
3-7 ár:
Her á stovninum eru góðar hølisumstøður. Á stovunum hava vit litir, pappír, saksar, perlur og annað í barnahædd, umframt eitt verkstað. Á hesum støðunum hevur barnið møguleika at finna uppá og brúka sítt hugflog.
Av og á gera vit felags skapandi ítriv. Ítrivið kann gerast saman við øllum í einari stovu, í smærri bólkum, einum ávísum aldurbólki ella saman við øllum stovninum.
Til tíðir eru tað starvsfólkini, sum avgera, hvat ítrivið inniber, og aðrar tíðir eru tað børnini, ið avgera við vegleiðing frá starvsfólkunum.
Bæði úti og inni eru góðir karmar hjá børnunum saman at skapa ymisk spøl og menna tey.
Kroppur og rørsla:
- Røra seg
- Eta góðan kost
- Frísk luft
- At kenna kroppin
- At hvíla seg
- At nýta sansirnar
- Reinføri
0-3 ár:
Vit ganga nógv túrar, so barnið sleppur at royna seg á sløttum og ósløttum lendi.
Úti í garðinum rokast tey í sandinum og svansa í vatninum. Í garðinum er eisini skreiðibani, reiggjur og ein vøllur.
Eina ferð um vikuna fara vit at svimja, har tey royna seg sjálvi, við t.d at lata seg í og úr.
Fyri at minka um smittuvanda, læra vit børnini at vaska sær um hendurnar, áðrenn matpakka og eftir at hava verið á vesi.
3-7 ár:
Vit ynskja, at tey verða kropstilvitað, bæði við at røra seg, hvíla seg, eta rætt og duga reinføri.
Vit fara nógvar túrar, har barnið kann røra seg. Vit hava eitt deiliga fjølbroytt øki rundanum okkum, har barnið fær runnið, hoppað, reiggjað v.m., og tað stimbrar alt. Eisini er slætt øki, so barnið fær súkklað og líknandi.
Inni eru eisini møguleikar fyri at røra seg, her kunnu vit dansa, reiggja og klatra. Vit hava stillarúm við friðarligum tónleiki, har børnini kunnu hvíla og sansa seg sjálvan.
Hvønn dag verður frukt niðurskorin, og so fáa vit eisini góðan millummála.
Mál og samskifti:
- At skilja og tosa føroyskt
- Týðiligt mál
- Gott orðafeingi
- Duga at lurta
- Samskifta við øllum kroppinum.
- At duga, at seta orð á umhvørvið, upplivingar og á seg sjálvan
0-3 ár:
Vit seta orð á, hvat vit síggja gera og uppliva. Geva barninum stundir at tosa, og tann vaksni endurtekur orðini rætt, so tað lærir, hvussu tað skal úttalast.
Barnið lærir at lurta eftir hinum, hoyra søgur, síggja myndabøkur, spæla myndaspøl og djór, syngja og siga rímur.
3-7 ár:
Vit hava sum mál, at barnið skal duga at málbera seg, so øll skilja, hvat tað sigur og vil.
At barnið lærir seg at lurta, meðan onnur tosa. Í samskifti og spæli læra børnini av hvørjum øðrum.
Vit lesa søgur, spæla sjónleik, syngja og gera sangspøl.
Í samling greiðir barnið frá ymiskum hendingum, sum tað hevur verið fyri, t.d. hvat tað hevur gjørt í summarferiuni.
Náttúra og umhvørvi:
- At virða náttúruna
- At hava endurnýtslu
- At hava upplivingar uttandura
- At vera tilvitað og sansa náttúruna, so sum plantur, djór, fjøru, haga og veður.
0-3 ár:
Hetta gera vit við at vera í náttúruni, t.d. ganga í haganum ella í viðalundini.
Vit eru nógv úti og tosað um tað, vit síggja og uppliva.
3-7 ár:
Vit hava rotkassa í garðinum hjá okkum, so børnini kunnu fylgja við í, hvussu matrestir blíva til mold. Inni hava vit fleiri ruskspannir at skilja ruskið í.
Her læra vit børnini at skilja ruskið.
Eina ferð um árið samlar Skúlabólkurin rusk, og tá læra tey um, hvat náttúran kann móttaka ella niðurbróta, og hvat er farligt.
Vit eru túrar bæði í haga, fjøru og í viðalundini. Vit vitja, har sum djór eru, t.d. á Sjósavninum og í rættini.
Vit fara á bókasavnið og læna bøkur um djór og um umhvørvið. Bøkurnar liggja frammi, og børnini hyggja í tær og spyrja okkum, og vit lesa og kanna ymiskt saman.
Vit samla ymiskt úr náttúruni, so sum greinar, bark og tara og gera myndir og framsýningar burtur úr tí.
Siðir og mentan:
- At syngja, dansa, hoyra søgur, síggja sjónleik og list
- At vitja støð, sum hevur við okkum og við aðrar tjóðir at gera.
- At syngja til matarborðið
- Føroysku hátíðirnar og siðir
- Ítrótt
0-3 ár:
Í vøggustovuni lesa vit nógvar føroyskar bøkur. Vit eru limir í Barnabókaklubbanum.
Vit syngja føroyskar sangir, lurta eftir føroyskum fløgum, vitja bókasavn og fara í Norðurlandahúsið, eftir at vit hava svomið.
Vit syngja við borðið.
Til jólar og á páskum gera vit jólapynt og páskapynt. Á føstulávint sláa vit m.a. tunnu.
3-7 ár:
Vit syngja til borðið. Vit samlast at lurta eftir søgu ella syngja. Norðurlandahúsið verður ofta vitjað. Vit fara til sjónleik og til konsertir.
Í sangløtuni kvøða og syngja vit.
Til høgtíðir sum t.d. jól syngja vit jólasangir. Vit fara í kirkju. Vit fortelja jólaevangeliið, og skúlabørnini spæla ein sjónleik og vit dansa um jólatræið.
Til føðingardagar syngja vit “Tillukku til tín” fyri at heiðra barnið, og flaggið veittrar uttanfyri.
Dokumentatión:
Talvan:
Ein talva hongur uttan fyri hvørja stovu. Hon verður nýtt til felagsboð og at kunna um, hvat børnini takast við.
Myndir og heimasíða:
Stórur dentur verður lagdur á at taka myndir, tí myndir siga ofta meir enn orð. Fleiri myndir verða prentaðar út og hongdar upp á plakatir. Børnunum dáma væl at síggja myndir og at fortelja um tær. Eisini er tað lættari at spyrja barnið ítøkuligar spurningar til ein hvønn aktivitet.
Nógvar myndir verða tiknar gjøgnum vikurnar, og allar verða ikki prentaðar, men á heimasíðuni verða allar myndirnar lagdar út.
Adressan til heimasíðuna er www.inniagotu.com
Mappur:
Øll børnini hava hvør sína mappu. Í mappuni verða tekningar og myndir av barninum goymdar, so barnið og tann vaksni kann fylgja við menningini.
Ymiskt skapandi:
Børn eru skapandi, í spæli, í hugflogi osfr. Í gerandisdegnum skapar barnið spæl, tekningar, málningar, og bygningar av klossum. Aðrar tíðir arbeiða vit í verkætlanum. Alt hetta verður
javnan víst fram, onkuntíð verður lýst við framsýning, og aðrar tíðir kemur tað stillisliga upp at hanga. Líka so nógv, sum hetta prýðir um og ger stovnin livandi, dokumentarar arbeiðið.
Power-point:
Av og á royna vit at vísa okkara gerandisdag á ein øðrvísi hátt. M.a. hava vit nýtt framsýning við power-point av verkætlanum á teldu. Vit hava eisini víst myndir á power-point við kanón til m.a. foreldrafundir.
Gerandisdagurin:
Spor:
Vit fylgja sporinum hjá barninum. Spor er, hvat upptekur barnið, t.d. kann tað vera lastbilar og traktorar. Við at fylgja sporinum hjá barninum vaksur áhugin fyri at læra, og so skapa vit ein aktivitet út frá tí evninum.
Spælistøð og læristøð:
Tað er ikki tilvildarligt, hvat er í teimum ymisku støðunum í barnagarðinum. Eitt endamál er við øllum. Hesi støðini kalla vit spælistøð og læristøð. Í barnagarðinum eru lærustøðini inni og úti. Dukkukrókurin, lesikrókurin, málikrókurin, bakkuta lendi osfr. Tað er týdningarmikið, at tað er ein ávísur krókur til teir ymisku aktivitetirnir, so barnið fær fordjúpað seg, nýtt sítt hugflog, lærir seg at samstarva og seta orð á osfr.
Planlegging og skema:
Vikan verður løgd til rættis, og skrivað verður í eitt skema,hvat er á skránni, og hvør vaksin hevur ábyrdina av teimum ymisku aktivitetunum. Planleggingin er týdningarmikil, tí tað ber til at arbeiða í smáum bólkum, so tað verður meira nærverandi, og hvør einstakur kann fordjúpa seg.
Við at tilrættisleggja vikuna gerast vit leys av hugsanini um, at vit øll eru saman við øllum børnunum hvønn dag, og tí síggja vit betur tann lítla bólkin, vit eru saman við.
Á skemanum er: verkstað, túrur, svimjing, stillarúm, sangløta, at vera inni á stovuni og skúlabólkur. Fylgt verður við, nær hvørt barn aftur eigur at hava møguleika til hvønn aktivitet, so øll hava sama ágóðan av tí.
Hvat gera vit í teimum ymisku aktivitetunum:
Verkstaðið:
Gera ymiskt skapandi á verkstaðnum t.d. mála, tekna, finna upp á ymiskt handaligt, sum kann menna hugflogið.
Stillarúm:
Lesa søgur, hvíla, lurta eftir tónleiki, hyggja at myndum av børnunum á kanón o.a.
Sangløtan:
Læra at syngja ymiskar sangir. Læra at vera í felagsskapi, hava tað stuttligt, lurta, læra dansispøl o.a.
Inni á stovunum:
Børnini hava ymiskan tørv og ymskan aldur.
Vit gera ymisk spælistøð, sum hóska til aldur og avbjóðingar. Vit hava sum áður nevnt føst støð til ymisk spøl á stovninum. Hetta eru støð, har børnini læra av at spæla.
Eitt nú:
Lego-Star Wars, Klossar, actionmenn, Police Force, køk, dukkukrók, puslispøl, djór, bilar og bátar, borðspøl, bøkur, sofu og madrassu, slott og kreativa borðið.
Fastir tættir á stovuni:
Syngja við borðið. Barnið tekur sín tallerk og kopp av borðinum, tá tað hevur etið, og koyrir matkassan í skápið. Vit eru úti hvønn dag. Verkstað, svimja, skúlabólk, stillarúm, túrar.
Hvussu síggja vit, at málið er rokkið:
- At barnið trívist og hevur ein vin.
- At barnið dugir at merkja seg sjálvan og onnur.
- Tá vit kunnu vera nærverandi og vera í smærri bólkum
- Tá barnið lærir seg at gerast sjálvhjálpið
- Tá børnini loysa trætur á ein friðarligan og samstarvandi hátt.
- Tá barnið verður stuðlað í sínum sterku síðum og styrkir tær veiku síðurnar


text:
Skógsnípa (lat. Scolopax rusticola L; da. Skovneppe) er reydligari á liti enn mýrisnípa og nógv størri — nakað sum dúgva til støddar. Í Føroyum eigur hon ikki, men nógv í skógunum í Noregi og Svøríki. Um heystið flytur hon suður til Onglands, og møtir hon tá tráum vindi av eystri ella landsynningstømingi, so koma nakrar higar. Tær halda seg í haganum, men lítið sæst til teirra.
Mýrisnípu dámar væl um dimmið, og skógsnípuni enn betur; hon er rættur náttarfuglur. Um dagin situr hon so væl fjald, at tú fært ikki eyga á hana, fyrr enn hon flýgur upp stutt frá tær. Tá skundar hon sær nakað burt og setur seg aftur líka væl fjald. Fert tú hagar, sum hon hvarv, letur hon teg ikki koma sær so nær; og heldur tú við at leita eftir henni, verður hon styggari hvørja ferð eftir aðra. Sum veturin líður fækkast tær og hvørva. Um várið, tá ið tær eru í norðurferð, koma stundum nakrar aftur, men so skjótt tær fáa lagaligan byr, leita tær burtur hiðani til heim sítt.
Úr: Mikkjal á Ryggi: Fuglabókin, Dýralæra II. 1951.
Vaðfuglarnir hava langar og klænar føtur og eru berir langt niðan um fótliðin. Baktáin er lítil, á summum eingin. Flestallir duga at svimja, tó at teir gera næstan einki av tí. Summir hava eisini eitt eiti av fitjum. Allir eru teir flytifuglar.


text:
Seyður sleptur í oynna
1962: 8 brundar blivu keyptir av Trøllanesi.
1968: Bleiv ein hvítur veðrur sleptur út frá Levin Olsen
1970: Keypti lítla Dímun 6 brundlomb úr Kirkjubø frá Sjúrða Patursson – 2 svartar, 1 gulmutan. 1 fram gráan, 1 reyðan og 1 egglitan .
1972: Bleiv 1 svartur tvaðvetur veðrur frá J. Nattestad, sleptur í Lítla Dímun.
1974: Høvuðsvartur,veturgamal veðrur frá N.P. Olsen sleptur út.
1977: keypti Lítla Dímun 5 brundlomb frá Tummas á Kjalnesi í Kollafjørði , av teimum vóru 3 kollutir, av íslenskari ætt.
1978: Blivur sleptar 45 gimbera út á Lítla Dímun, hesar vóru keyptar úr Kollafjørði, frá Tummas á Kjallnesi og Adrian í Homrum.
1979: Eisini blivur 2 brundar keyptir úr Saksum frá Jákup Hansen, Bónda. Teir blivur sleptir út 14/7, men blivur tiknir inn aftur sama heyst, tí teir høvdu vánalig horn.
1981: Ein flekkutur veturgamal veðrur frá Páll Poulsen blívur sleptur út.
1992: 9 brundlomb blivu keypt úr Trøllanesi frá Jógvan Joensen, bónda. 7 reyðar, 1 svartan og ein morreyðan. Tyrlan fleyg hesar út.
2002: 52 gimbrar av landi í Hvalba 17/4.
2003: 48 gimbrar av landi í Hvalba 12/5, hesar blivur førdar við tyrlu og setta á Kollinum.
2006: 5 brundar av hesum komu 2 av Eiði, Jan Thomsen, 2 úr Sjendum, Tjørnuvík og 1 av Trøllanesi, Jógvan Joensen.
2007: 3. mai blivur sleptar 44 gimbrar og 8 veðrar út av landi. Hesir blivur settir av á Kollinum.
2008: 48 gimbrar blivu sleptar út á Lítla Dímun.
2009: 46 gimbrar sleptar í Oynna


text:
Fríggjamorgunin vóru FM vinnararnir í íverksetan á vitjan hjá borgarstjóranum í Runavíkar Kommunu.
Teir fýra næmingarnir í 10. flokki í Skúlanum við Løkin, Rógvi Langgaard, Betuel Reinert Hansen, Elsa Skoubo Jacobsen og Bárður Johannesen, vóra saman við lærara sínum í íverksetanarbreyt, Ásbjørn Berthelsen, og skúlastjóranum, Duritu P. Joensen, og varaskúlastjóranum, Ingvard Lamhauge, boðin til ein drekkamunn í býráðssalinum, í samband við, at tey vunnu skúla FM í íverksetan fyri einari viku síðani.
Borgarstjórin bjóðaði vælkomin og handaði teimum gávur. Síðani fór prátið víða um íverksetan og skúlaskap. Næmingarnir eru nú spentir uppá víðari skúlagongd sína, nú tíðin í framhaldsdeildini fer at halla.
Bólkurin Electricity Checker vann skúla FM í íverksetan við einum appi, sum kann hjálpa fólki at spara streym við neyvt at siga, hvussu nógvan streym ymisku tólini í heiminum nýta.


text:
Týskvøldið 28. januar klokkan 20.00
"Málmhøvd" er ein virðisløntur og hjartanemandi íslendskur filmur um ta 12 ára gomlu Heru, sum missir eldra beiggja sín í traktorvanlukku á einum bóndagarði norðan fyri Reykjavík.
Fyri at koma yvir lemjandi sorgina, byrgir hon seg inn á kamarinum hjá beiggjanum, sum altíð lurtaði eftir heavy metal. Hera flýggjar inn í ein destruktivan heim, sum tó hevur stór virði fyri hana og ikki minst nýggja unga prestin, ið er komin til bygdar og hevur eina Iron Maiden tatovering á arminum.
Men so gongur alt av skriðjuni. Hera stjelur brennivín og traktorar, og setur eld á kirkjuna. Spurningurin er: Kann bygdin hjálpa henni?
Leikstjóri er Ragnar Bragason. Filmurin er frá 2013 og er 97 min. til longdar.
Talan í filminum er á íslendskum. Undirtekstur er á enskum.
Tað er Bókasavnið við Løkin, sum saman við Norðurlandahúsinum vísir henda filmin í Løkshøll.
Atgongumerki kosta kr 80,- og fáast við dyrnar hálvan tíma undan sýning.
Sí stutt videobrot úr filminum her:


text:
Leikaraflytingar
Eitt nýtt kappingarár stendur fyri framman, og eins og vanligt leita feløgini eftir nýggjum leikarum – bæði her heima og aðrastaðni, serliga feløgini í Betri-deildini. FaroeSoccer roynir at fylgja við sum frægast og hevur gjørt eitt yvirlit.
Yvirlitið er gjørt við støði í almennum fráboðanum frá feløgunum á hemasíðum teirra og frá fjølmiðlunum og skuldi sostatt verið rímuliga vegleiðandi. Men einki er ordiliga sikkurt, fyrrenn spæliloyvið er flutt, og hetta verður ofta ikki framt í FSF fyrrenn stutt undan kappingarbyrjan. Harafturat hava summir leikarar boðað frá, at teir eru givnir.
Vita tit um aðrar leikarar – eisini kvinnuleikarar, sum áttu at verið við á yvirlitinum her, so latið okkum endiliga frætta.


text:
Maersk Line og Akzo Nobel eru farin undir samstarv um at lækka CO2-útlátið við 10 pst. fyri hvørja bingju. Samstarvið hevur trý yvirskipaði endamál sambært teimum báðum feløgunum, skriva tey í tíðindaskrivi. Í fyrsta lagi er endamálið
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Tað eru tvær ferðir í lívinum, at ein maður ikki skal hugsa, tá hann hevur ráð til tað, og tá hann ikki hevur.
Mark Twain


text:
Stefan aftur til U17-landsliðsvenjing
TB | 01/02/17
U17 landsliðsvenjararnir eru væl ávegis at fyrireika seg til sonevnda Elite Round, ið verður á Kypros. Ein 18-mans hópur skal úttakast til kappingina og hetta verður gjørt so líðandi.
Stefan Radosavljevic er einasta ískoyti í hópin higartil umboðandi eitt av feløgunum í Suðuroy.
Venjingin hetta vikuskiftið verður sunnudagin 5. februar.
Skrá Sunnudagin 5. februar:
Kl. 11.30 Møta í gamla FSF – húsinum
Kl. 12.30 Venjing
Kl. 14.30 Døgurði / Ábit
Kl. 15.00 Fundur v.m.
Kl. 17.00 Venjing
Kl. 19.00 Liðugt
Áðrenn hópurin verður endaliga úttikin resta tvær venjingarsetur, ið verða ávikavist 11. februar og 19. februar. Endaligi hópurin verður úttikin 22. februar.
Leikararnir, ið eru í hópinum, sum nú sær út eru hesir:
Tórður Jacobsen KÍ
Helgi Simonsen KÍ
Olgar Fuglø KÍ
Bárður Reynatrøð Víkingur
Tóki Olsen Víkingur
Andrias Edmundsson B68
Martin Danielsen NSÍ
Pætur Skipanes NSÍ
Jógvan Højgaard NSÍ
Sølvi Sigvardsen NSÍ
Steffan Løkin NSÍ
Pol Jákup Lundbjerg NSÍ
Jákup Joensen Skála
Fríði Kruse Johansen EBS
Dann Fróðason 07 Vestur
Asbjørn Heðinsson 07 Vestur
Stefan Radosavljevic TB
Magnus Holm Jacobsen B36
Fróði Rasmussen B36
Bjarti Mørk HB
Bjarni Brimnes HB
Sveinur Lava Olsen HB
Hanus Sørensen HB
Símun Sólheim HB
Jógvan Petersen HB
Petur Ove Dam HB
Bartal Petersen AB
Ragnar Rasmusen AB


text:
Mánadagin byrja 42 næmingar á Ítróttaháskúlanum í Suðuroy. Guðmundur Joensen, háskúlaleiðari, sigur, at áhugin fyri at sleppa á Ítróttaháskúlan í Suðuroy er sera stórur og fingu vit fleiri enn 90 tilmeldingar til heystskeiðið.
Tað eru longu nú nógvar tilmeldingar til komandi ár, bæði til várskeiðið og heystskeiðið 2019, sigur Guðmundur Joensen.
Kundi tú hugsa tær eitt upplivilsi fyri lívið, so ber til at melda til bæði várskeiðið 2019, heystskeiðið 2019 og til ársskeiðið 2019-2020.
Tilmeldingarskjalið er her.


text:
Sunnudagin 3. juni vóru vit útferð. Sunnudagsskúlin fór longu kl. 9.30 av Argjum til Gøtu, har vit fóru í kirkju og sunnudagsskúla. Sunnudagsskúlin í Gøtu var tann fyrsti at hava sunnudagsskúla, meðan gudstænasta er.
Eftir gudstænastuna lág leiðin út til Runavíkar, har vit hugnaðu okkum í og við Skótahúsið við Løkin. Grillin bleiv tendrað beinanvegin, so at svongu likamliga føðin eisini kundi fáast. Tey, sum høvdu verið í kirkju á Argjum og vildu vera saman við restini í húsinum, komu eisini til skótahúsið, áðrenn matgerðin byrjaði.
Matskráin var burgarar, pylsur, neytahárógva og høsnarungabringur. Afturvið fingu vit salat og rómabakaði epli. Ikki kann sigast annað enn, at tað smakkaði sera væl.
Veðrið var av tí fagrasta. Nógv nýttu høvið til at ganga ein túr runt um Toftavatn, meðan onnur hugdu eftir NSÍ-AB. Har gekk eisini væl…..fyrra hálvleik… Ein postarenning var á skránni og annars sótu vit og hugnaði okkum við einum drekkamunni og nógvari sól.
Nakrar myndir frá degnum kunnu síggjast við at trýsta á her!
Vit takka fyri ein sera hugnaligan og góðan dag!
Væleydna útferð
Sunnudagin 3. juni vóru vit útferð. Sunnudagsskúlin fór longu kl. 9.30 av Argjum til Gøtu, har vit fóru í kirkju og sunnudagsskúla. Sunnudagsskúlin í Gøtu var tann fyrsti at hava sunnudagsskúla, meðan gudstænasta er.


text:
Á skránni verður umframt kappróður og fótbólt nógv annað spennandi, ið ein kann hugna sær við.
Fríggjadagin 12. Juni:
Brotssparkskapping
fyri tey yngru, ið eru bólkaði í tveir bólkar, tey, ið eru fødd í 1994 til 1998 og tey, ið eru fødd í 1999 ella seinni. Steyp til vinnaran.
Sang Brak
kl. 19.00 verður í Meinigheidshúsinum, har Effata, Skála streingjakór, sangløta og andakt við Pól Jóhannesen. Góður drekkamuður verður aftaná.
Playstation-FIFA 2009 kapping
kl. 20.00 verður Playstation-FIFA 2009 kapping í ítróttarhøllini á Skála. Kappingin er skipað á tann hátt at lið kappast móti liðum, sum cup-system. Hjá teimum yngru kappast tey ein ímóti einum, meðan tey eldru kappast tvey á hvørjum liði, tað vil siga at fýra kappast í senn. Børn og ung upp til 16 ár kappast í einum bólki, og tey sum eldri enn 16 ár kappast í einum bólki. Luttøkugjaldið er 100,- fyri hvønn luttakara.
Vinningurin fyri tey yngru er gávukort á 1000,- kr.
Vinningurin fyri tey eldru eru tveir ferðaseðlar til ungdómstúrur við Norrønu
Tilmelding á tlf. 742600 ella 586005 ella toraj@olivant.fo
Leygardagin 13. Juni:
Tivoli opnar á ítróttarøkinum kl. 9.00 við tombola, 21-spæli, fiskidammi, skjótibási. Til kappróðurin verður tivoli flutt oman á róðrarøkið og er har til róðurin er liðugur. Verður síðan aftur á ítróttarøkinum.
Setan av stevnuni. Skrúðgongan við ítróttarfólki fer úr skúlanum kl. 13. Við Nes Sóknar hornorkestri á odda verður gingið inn á róðrarøkið, har nýggi borgmeistarin í Runavíkar kommunu Magnus Rasmussen setur stevnuna.
Køkuframsýning. Sum eitt øðrvísi tiltak kann nevnast ein køkukapping. Køkukappingin verður skipað soleiðis, at fólk hava møguleika fyri at gera/baka eina øðrvísi kaku. Ein framsýning verður gjørd av køkunum kl. 18 - 22, og tey, ið koma at hyggja at, fáa møguleika fyri at atkvøða um vakrastu / stuttligastu/flottastu kakuna, vinnarin fær eitt gávukort. Køkurnar verða seldar á uppboðsølu kl. 22.
Um onkur hevur hug til at luttaka, við einari ella fleiri køkum, eru tit vælkomin at siga frá á tlf. 260876 ella 741574.
Stóra grilkvøldið. Eins og á seinastu Fjarðastevnu, ið var hildin á Skála, verður aftur í ár skipað fyri einum grillkvøldi. Byrja verður at grilla kl. 18.00. Lokalir grillmeistarar fara at grilla búffar og pylsur við tilhoyri: sós, eplum og salat . Møguleiki verður fyri at eta á staðnum, ella at taka matin heim við. Eisini verður møguleiki fyri at bíleggja búff/ar á tlf. 586005 ella 741574 innan kl. 16.00 leygardagin.
Meðan grillin er tendra, verður útimøti kl. 19.30 við fólki frá Kelduni í Skálafirði,
seinni verður felagssangur við lokalum tónleikarum og Torbjørn Jacobsen heldur eina røðu.
Kvøldið endar við Harmonikudansi í høllini, har Juel Høgnesen og vinmenn spæla.
Sunnudagin 14. Juni:
Spennandi barnatiltak á Skála
Eitt sera spennandi og fjølbroytt barnatiltak verður í ítróttarhøllini. Tað eru námsfrøðingar og onnur góð fólk, sum fara at undirhalda og aktivera børnum. Tey fara millum annað at spæla ein sjálvgjørdan sjónleik, sum vísir okkum ein stuttligan vinkul til heilsuárið sum júst er í hæddini. Sjónleikurin er um viðurskiftir millum mammur og børn. Eisini fara tey saman við musikarum at syngja og gera rørslur saman við børnunum. Eftir tiltakið fáa børnini møguleika at verða málaði um andlitið.
Talentkapping á Fjarðastevnuni
Sum nakað nýtt verður talentkapping á skránni á Fjarðafestivalinum um vikuskifti. Allir føroyingar kenna til kappingarnar sum DR 1 skipa fyri, har millum annað føroyingar hava luttikið. Nú fara skálafólk at taka táttin upp. Kl. 17.00 sunnudagin verður talentkapping í aldrinum 7 – 16 ár. Tey, sum longu hava melda seg til fara at gygla, dansa, gera fimleik, spæla ljóðføri og syngja. Men um onkur enn hevur hug at melda seg til, kunnu tey senda email til toraj@post.olivant.fo. Seinasta freist at tekna seg til er hóskvøldið. Luttøkugjaldið er 70,- kr.
Fyrireikaðarnir skipa fyri at pallurin verður útgjørdur við ljóð- og ljósútgerð.
Meðan dómararnir gera av, hvør skal vinna, fer FAROE 5 upp á pallin við væl fyrireikaðum showi, har tær millum annað hava filmsløg við.
Vinningur í talentkappingini er eitt gávukort á 2500,- kr.


text:
Vit hoyra Ragnhard Petersen, KFS-skrivara, greiða frá bókini “GUD FYRI SKOTUM: Hví nýateistarnir ikki raka málið”, eftir rithøvundinum John C. Lennox.
Ragnhard tosar m.a. um:
-Umsetingar tilgongdina
-Rithøvundan John C. Lennox
-Hvat John C. Lennox vil við bókini
-Muninum á ateismu og nýateismu
-Trúgv
-Útreinsan/týning av átrúnaði, dømi um Kina
-Og ymiskt annað í samband við evnið í bókini
Meira fæst at vita um útgávu tiltakið í Reinsarínum í Havn, ið var 26. mars 2018, har kjak-evnið var: “Kann menniskjan vera góð uttan Gud?”, við at fara inn á heimasíðuna: kfs.fo
Vertur: Kristian á Lakjuni. Teknikari: Jógvan Dam Hansen og Chanet Mellemgaard
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Tíðindaskriv
11.09.2017 - 19:06
Limir í danska Fólkatinginum eru í hesum døgum í Føroyum á vitjan, og í dag var Jógvan Skorheim, borgarstjóri vertur fyri teimum í Klaksvík.
Vitjanin í Klaksvík byrjaði í býráðshúsinum, har borgarstjórin legði fram um Klaksvíkar kommunu. Fólkatingslimirnir vístu stóran áhuga fyri økinum og spurdu eitt nú nærri um vakstrarætlanina, sum seinastu árini hevur verið viðvirkandi til støðuga fólkavøksturin í kommununi.
Harafturat vórðu tey kunnaði um nakrar av verkætlanunum, sum í løtuni eru í gongd.
Á vitjanini í Klaksvík vóru gestirnir eisini í Christianskirkjuni, har Edward Fuglø greiddi frá um listaverkið "Jesus úr Nazaret", umframt at tey eisini vitjaðu Heimið við Vágna og hjá Christian í Grótinum og Looknorth.
Í kvøld er Klaksvíkar býráð vertur fyri døgurða, og fólkatingslimirnir gista í Klaksvík í nátt, áðrenn tey í morgin fara at vitja í Eysturoynni.
Mynd: Klaksvik.fo
Mynd: Klaksvik.fo
Mynd: Klaksvik.fo


text:
Ingi Samuelsen
23.11.2017 - 08:51
Tíðindi > Uttanlands > Vanlukkur
Eitt óvanligt ljóð varð fangað sunnarlaga í Atlantshavi mikudagin í farnu viku, tríggjar tímar eftir, at ein argentinskur kavbátur hvarv.
Ljóðið varð fangað á eini leið, har kavbáturin hvarv, av einum amerikanskum stovni, sum ikki fyrr enn nú hevur boðað argentinsku myndugleikunum frá um ljóðið, skrivar Ritzau.
Ein talsmaður fyri argentinska herflotan vil ikki upplýsa hvat slag av ljóði talan er um, til dømis um tað kundi verið ein spreinging ella onnur neyðstøða umborð á horvna kavbátinum ARA San Juan.
Kavbáturin við 44 fólkum umborð hevur verið horvin síðan mikuagin 15. november. Nú eru ikki longur vónir um at finna nakran umborð á lívi. Sambært myndugleikunum var bert súrevni til at manningin kundi yvirliva í sjey dagar. Tann freistin fór fyrrapartin í gjár.
Leitingararbeiðið eftir kavbátinum heldur fram, men talsmaðurin hjá sjóverjuni, Enrique Balbi, ásannar, at tey ongi spor hava at ganga eftir. ARA San Juan boðaði frá, at hann hevði tekniskar trupulleikar, og fekk boð um at seta kós móti eini herflotastøð áðrenn hann hvarv. Eingi neyðarkall komu frá bátinum.


text:
B-kapping , fyri pinkur og piltar í amboðsfimleiki, verður tann 26 -27. apríl
2014 í FIMI, saman við FM-yngri, fyri pinkur, smágentur, gentur, piltar og
smádreingir.
Kappast verður í øllum amboðum. 4 amboð á kvinnusíðuni og 6 á
mannfólkasíðuni.
Fyrra dagin verður tað tann, sum er bestur í øllum amboðum samanlagt,
sum vinnur, meðan seks teir bestu íðkararnir, í hvørjum amboðið sær, sleppa
víðari til seinna dagin. Tann seinna dagin eru amboðsfinalurnar fyri einstaklingar
í B-kappingini og FM-yngri í hvørjum amboðið sær.
Tey, ið koma víðari frá kappingini fyrra dagin, møta aftur til kappingina seinna
dagin.
Skráin fyri kappingarnar eru hesar:
Skrá fyri leygardagin
tann. 26.apríl
Kl. 07.50 – 08.50 Felags upphiting fyri fimleikarar til
B-kappingina
Kl. 09.00 B-kapping
Kl. 13.20 – 14.20 Felags upphiting fyri fimleikarar til
FM-yngri
Kl. 14.30 FM-yngri
Skrá fyri sunnudagin
tann. 27.apríl
Kl. 07.50 – 08.50 Felags
upphiting fyri fimleikarar, ið hava kvalifiserað seg til amboðskappingina í
B-kappingini
Kl. 09.00 Amboðskapping fyri B-bólkin
Kl. 13.20 – 14.20 Felags upphiting fyri fimleikarar, ið
hava kvalifiserað seg til FM-yngri
Kl. 14.30 Amboðskapping fyri FM-yngri


text:
Uttanlandstænastan á Landssjúkrahúsinum
Uttanlandstænastan tekur sær av ferðing og uppihaldi til sjúklingar, ið eru ávístir til viðgerð uttanlands av Landssjúkrahúsinum.
Starvsfólkið vegleiðir sjúklingar og avvarðandi í mun til galdandi kunngerð.
Uppgávur
Uttanlandstænastan innkallar sjúklingar, samskipar og sendir hesar til viðgerðar uttanlands. Somuleiðis tekur Uttanlandstænastan støðu til hvørs fylgjari skal játtast til sjúklingar, sum verða ávístir til viðgerð uttanlands.
Í ávísan mun veitir Landssjúkrahúsið útlendingum og persónum búgvandi í Danmark dialysu á Landssjúkrahúsinum. Uttanlandstænastan samskipar hesa tænastu.
Les meiri um Uttanlandatænastuna á heimasíðuni hjá Landssjúkrahúsinum á leinkjuni her.


text:
Bretski svimjilærarin og venjarin Shev Gul heldur sambært About.com:Swimming, at fólk eiga at skilja, virða og skipa fyri, at svimjivenjing gongur fyri seg í einum tryggum og ikki órógvaðum umhvørvi, bæði til at tryggja trygdina og frálæruna. Venjarin eigur at hava eitt fullkomiliga friðað “learning space”, sum bara verður órógvað um onkur vanlukka hendur, og foreldur eiga so vítt gjørligt at bíða ella hyggja at frá eini rímiligari frástøðu, sum er longur enn um tey standa ella sita við kantin.
Okkara undirvísingarbók “Slik lærer du å svømme” nevnir tað eisini, í “Skriv til foresatte” á síðu 145 (har foresatte merkir avvarandi): “Der er ikke ønskelig at foresatte er til stede direkte ved bassengkanten under kurset. Ikke fordi vi ønsker dere vekk, men fordi erfaring viser at elevene er mer opmerksomme mot instruktøren og arbeidsoppgaverne når de ikke skal se på, vinke til, eller snakke med foresatte”.
Men hinvegin, so hava vit jú hin trupulleikan, at børn eru í størri vanda fyri siðamisbroti ella øðrum ágangi frá tí vaksna, um bara ein vaksin er til staðar undir venjingini. Ella øvut, at venjarin er í størri vanda fyri at verða ákærdur fyri slíkt, um eingin annar vaksin er til staðar. Tony Austin nevnir tað her á scaq.blogspot.com, við nøkrum góðum leiðireglum frá amerikansku skótarørsluni, ið tryggja báðar partar fyrst og fremst við kravi um at tað altíð er meira enn ein vaksin til staðar.
Persónliga havi eg tað soleiðis, at eg minnist handan trupulleikan við teimum vaksnu frá mínum allarfyrstu venjingum, fyri síðani so við og við havi lært at fullkomiliga ignorera tey. Í dag er tað ein lætti um onkur vaksin er til staðar, netupp tí at man tá kann taka eitt álvaraprát við svimjararnar, fullvísur um at tann vaksni nokk skal vátta, at man ikki fór ov langt.
Hvat halda tit? – eiga foreldur at kunna vera til staðar, ella skulu tey halda seg burtur? Hvussu tryggja vit ‘hin’ trupulleikan, at foreldrini helst altíð skulu vera fullvís um, at børnini eru í góðum hondum?


text:
Í gjár læt framsýningin hjá Bjarne Werner Sørensen, Kringsýni upp í Listasavni Føroya. Talan er um eina tillagaða versión av framsýningini, Panorama, sum listamaðurin hevði á Norðurbryggjuni í Keypmannahavn. Hóast partar av framsýningini eru gomul verk, sum eru framsýnd í ymiskum samanhangum, so er talan ikki um eina siðbundna retrospektiva framsýning. Listamaðurin hevur disponerað framsýningina við denti á samanhangir, bæði formligar og listasøguligar. Í røðu síni tosaði hann um at koma heim aftur og greiddi frá sínum ymisku føroysku sambondum og týdningin av hesum. Mamma hansara var úr Froðba; hann hevur familju og vinfólk her á landi, og vitjar javnan, tó oftast fer hann beinleiðis suður til Froðbiar. Nú hava vit hann so í Havn - í øllum førum hansara verk og tað heilt til næsta ár.
Hjá mær sjálvari er tað ein serstøk, næstan heimlig uppliving at ganga í Kringsýni og kenna aftur myndir og fólk í fotomyndum m.a. frá hálvfemsunum um ta tíðina, eg sjálv byrjaði at skriva um list. Bjarne Werner Sørensen hevði eina framsýning í Føroyahúsinum í 1997, sum eg ummælti í Oyggjaskeggja. Saman við Anker Mortensen og Tóroddi Poulsen hevði hann framsýningina Corda Atlantica; tá sá eg á fyrsta sinni tær mongu fotomyndirnar, ið hanga saman sum eitt verk fullt av minnum og listarligum hendingum, t.d. kollveltandi framsýningin, FAR OUT, ið eg lýsti her á Listaportalinum, tá Bjarne fyri tveimum árum síðani hevði framsýning í Listahøllini á skipasmiðjuni MEST. http://www.listaportal.com/tidindi/2016/5/29/cks6afudhtc38e4hjto91o2do47b0f
Kringsýni er tøkniliga fjølbroytt framsýning, ið fevnir um bæði steinprent, telduprent, málningar og relieff. Bjarne Werner Sørensen er ein eminentur grafikari og nógv av tí, hann hevur framsýnt í Føroyum hevur verið grafikkur. Og her er hann framvegis á tryggari leið - tað síggja vit alt fyri eitt á stórfingna verkinum á balkongini í Listaskálanum; hetta er sett saman av 64 prentum á sama hátt sum tað fantastiska gula verkið, Matrix við bylgjandi, flykrandi mynstrum. Úttrykkið er organiskt, ójavna strikan tykist lívrunnin og endaleyst spírandi í einum netverkið, sum bara pappírskanturin megnar at steðga og bert eina løtu inntil næsta pappír heldur á við næsta avbrigdi. Myndirnar bera brá av samanhangi og at vera partar av eini størri heild. Endurtøkur, forskjótingar og variatiónir, sum minna um fraktalar. Hetta eru strukturar, ið koma fyri ymsastaðni í nátturuni, eitt nú í romanesco-blomkálshøvdum. Tað serliga við fraktalum strukturum er, at hvørja ferð partar av teimum verða forstørraðir, vísa teir nýggju strukturarnir seg at vera meinlíkir upprunaliga heildarstrukturinum.
Rógvi á Rógvu segði áðrenn hann fór í gongd við sína framúr góðu trummu/percussion-framførslu, at myndirnar hjá Bjarne Werner Sørensen fyri hann vóru sera musikalskar. Og tað er rætt, at bylgjandi rørslan í myndunum hevur musikalska orku eins og í eini tónleikaligari improvisatión, har skapini eru sum klangir, strokini sum tónar við rútmiskum bygnaði.
Fyri meg eru ikki minst málningarnir á framsýningini áhugaverdir og eitt sindur meira villir og váðafúsir. Men eisini her fært tú varhugan av samanhangi og eini skipaðari samanseting. Málningarnir eru bygdir upp í løgum; ovasta lagið er í fleiri førum málað við einum ógjøgmumskygdum, flatum og skríggjandi liti, sum sýnist púra mótsettur heitu, organisku litunum innanfyri. Hetta gevur myndunum ein hugtakandi dám av bæði flata og dýpd, einum kringsýni merkt av nærveru og fjarleika.


text:
Eg eri fallin fullkomiliga fyri lekkrum søtum donuts!
Hetta er ein sukurbumba, sum vil nakað. Til mítt egna yvirraskilsi, fann eg útav hvussu einfalt tað er, at gera heimagjørdar donuts. Tú kanst gera teir við frituru, við bakiplátu ella uttan nakað amboð. Tað sum ger stóra munin, er um tú steikir teir í feitti ella bakar teir í ovni. Frituran ger teir sjálvandi væl feitari, og gevur teimum, tann kenda donuts smakkin. Við at baka teir ístaðin, sleppur tú undan eyka kalorium, og teir smakka tó sera væl.
Tann eina dagin keypti eg eina donuts bakiplátu. OMG! Hon er blivin brúkt væl síðani. Eg havi prøvað ymsar samansetingar av deiggi, men haldi at hendan hevur riggað best. Tú kanst lata deiggið ganga í tveir tímar, men eg viðmæli at lata deiggið ganga yvir náttina. Tá havi eg í hvussu er fingið besta úrslit. Tá fáa teir ein betur konsistens, ein meira donuts konstistens, sum er tað vit ynskja at røkka.
Tilfar til umleið 15-20 donuts
50 g smør
2 dl mjólk
20 g ger
2 egg
120 g sukur
1 tsk salt
3 tsk vaniljusukur
500 g mjøl
(tú kanst koyra eitt sindur av siroppi í, fyri at fáa ein søtari smakk)
Arbeiðsháttur
Smelta smørið og rør køldu mjølkina í. Tá tað er lunkað, morlar tú gerina í, og rørur. Koyr síðani egg, sukur og salt í blandið og rør væl. Til seinast koyrir tú mjølið og vaniljusukrið í og eltur deiggið væl saman. Um deiggið kann tykjast ov bleytt, kanst tú koyra meira mjøl í. Lat tað ganga í minimum 2 tímar.
Set ovnin á 180 stig.
Deil deiggið í tveir partar, og rulla tað lutfalsliga tunt. Brúka ein kopp og ein propp (td. ein propp av sodavatnsfløsku, ella tútin á fløskuni) at trýsta niður á deiggið. Soleiðis fært tú skapað donut formin.
Um tú hevur ein donut bakiplátu, (kann millum annað keypast HER) so koyrir tú eitt sindur av olju í formin og leggur tínar donuts í. Hesir skulu bakast niðast í ovninum í 5-6 minuttir.
Tú kanst eisini gera donuts á einari vanligari bakiplátu, men tá er umráðandi at deggið hevur gingið í minimum 12 tímar. Legg tá dupult av bakipappíri á plátuna, og legg tínar donuts á plátuna við góðum millumrúmi. Hesir bakast í umleið 6-8 minuttir, men fylg væl við, soleiðis at teir ikki blíva ov gyltir.
Síðani kanst tú prýða tínar donuts, júst sum tú ynskir. Ger ymiskt glasur og vel antin at dippa toppin niður í, ella koyr glasur um allan tín donut. Tú kanst eisini smelta sjokulátu, karamell osf. Alt er loyv, og minst til, jú søtari jú betur.
Hetta er ikki seinastu ferð, at hesir verða gjørdir heima hjá okkum! (Eg át ikki minni enn fimm uppá nakrar tímar) Haha.. Mums!
Vælgagnist! M&K


text:
Greitt er nú hvør hevur leikt seg í finalurnar í tvímansleiki: Kl. 1000 byrjar finalan í tvímansleiki hjá kvinnum í Høllini á Hálsi. Maria Albinus og Anna Mikkjalsdóttir fara at royna seg móti Henriettu Nielsen og Duritu Jensen.Kl.1040 fara
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Royndir gera tað møguligt fyri teg at kenna feilir aftur, næstu ferð tú gert teir.
Oscar Wilde


text:
Ein sjógarpur so fermur, í sinni sól og vár,
so trúgvur, hjartagóður, bláoygdur, gullit hár
á vágni ofta sang hann, á odda altíð var,
hann aldri ringin gloymdi, sum hann á vinstru bar.
Til sína hjartanskæru hann álit bar og trúgv,
í heyst so sæl tey skuldu í elskhug seta búgv,
men so kom bræv frá henni, hon segði stutt og kalt,
tú fá tær eina aðra, eg havi annan valt.
Hann burt frá vinum leitar, ei meira orkaði,
Maria, oh, Maria, tað seinast vardi meg,
at tú var følsk sum skúmið og sveik hvørt kærleiksorð,
tú stjól lívseydnu mína, sló hvørja vón í sor.
Mót Noregs strond teir sigldu, og hinir frøddu seg,
til Egersund á kvøldi, teir heim seg væntaðu,
men hann, sum vinin syrgdi og ongan ugga fann,
ei meira hann kundi bera, tungt hjartablóðið rann.
Og mureldurin logar og himnaljós so bjørt,
men fyri honum lívið var eins og grøvin svørt,
hann fyri borð seg rendi, tá sást eitt stjørnuskot,
av Noregs bjørtu blómu søtt angar eystanlot.
Við sorg í havn teir sigldu, hon frætti Hákuns deyð,
tá frysti gleðisbrosið, sum fonn bleiv kinnin reyð,
tá angraði hon sáran, bar sorg í hvørji stund,
men sorg ei missin bøtti, hann svav sín síðsta blund.
Á báti eina var hon so manga summarnátt,
av longsli eftir Hákun, av sorg og sálarsótt,
hon ofta navn hans nevdni, men deyðans tøgn var svar,
og ongantíð í hjarta, hon aftur gleði bar.
Tit ungu moyggjar, minnist til henda sorgarleik,
tí elskhugssvik tað týnir so mangan lukkuleik,
so mangur ungur sveinur av elskhug bana fekk,
tá gentan sá ein annan, var vit og minni vekk.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Seyður og havar
Mai 31 , 2010Sera skemtiligt at lesa "Feudal" hjá Vagni, ja eg haldi tú rakti seymin so mitt á høvdið, tað er júst eitt sjálvtøkuborð seyðurin kemur til hvørt heyst, hann sleppur inn um garðarnar. Nógvar ær fært tú ikki stikað úti, summar leypa uppum sama hvussu høgt stikið er, og aðrar bróta stikið niður, um tað ikki er gjørt at halda móti elefantum. Tað er løgið, at annansmans djór skulu hava loyvi at ganga og mjeska sær av tínum "borði" uttan at tú fært nakað endurgjald, sjálvt tá tey sorla alt "innbúgvið", sum tú við stríð og strev og væl av útreiðslum hevur fingið til, ja, tað er beinleiðis ófatuligt í einum framkomnum landi, har feudalisman skal eitast at vera jarðað fyri meira enn 100 árum síðan, og hesar seyðirnar, sum hava etið seg feitar og fregnar av tínum páskaliljum tulipanum og øðrum vøkstri, skalt tú keypa aftur fyri okursprís, tá heystið kemur!!!!!!!! og vit lata bara standa til ??? Kunnu reglur, sum eru gjørdar fyri meira enn 1000 árum síðan, ikki broytast, uttan at tað skal kosta fólki, sum her býr (skattaborgarunum), milliónir av krónum, tað ber ikki til!!!
Eg skilji sjálvandi teir, sum seyðin eiga, at teir ikki sleppa einum rætti, teir eftir lógini hava, uttan nakað, men tað ber ikki til at eitt samfelag (bygd) skal fara á ørmundarhús fyri at sleppa undan hesi pláguni.
Feudal 2010
Mai 27 , 2010Ein viðmerking til skrivini um seyðin, ið gekk ov leingi í bygdini.
Seyðurin hevur størri rættindi enn borgararnir, ið her búleikast. Enn havi eg ikki hoyrt um endurgjald fyri urtagarð, ið seyður hevur oyðilagt, so her er lógin um herverk ikki galdandi. Vetrarfriðing er eitt vakurt orð, og tað er eisini tað einasta, tað fer at vera fyri vestmenningar, eri eg bangin fyri. Trúboðari klandrast við prest, allir siga seg vilja, men einki kemur burtur úr ætlanunum fyri vetrarfriðing.
Rætturin hjá gæsnum at fáa frið eigur at viga meir enn rætturin hjá revinum at eta gæsnar, men hetta fyribrigdi er ikki galdandi, tá ið tað kemur til seyðin og bygdina.
In Actis Esto Volucris (verið skjót) verjið tykkum sum best, tí um skamma stund verða portrini latin upp, og seyðurin kemur til stóra bouffe borðið Vestmanna.
Vagnur Streymoy.
Ruddingardagur
Mai 27 , 2010Nær verður ruddingardagur í Vestmanna?
Eftir ætlan verður ruddingardagur leygardagin 19. juni.
Ung í arbeiði
Mai 26 , 2010Hey
havi sæð at tit ætla at vit ungu í 9.flokki sleppa at arbeiða í viku 26 ella 27.
Hugsaði um tað var møguligt at arbeiða í 26? heldur tað enn í viku 27?
vh. ein ungur
Bygdarráðið skal taka endaligu støðu til Ung í arbeiði. Hetta verður gjørt á bygdarráðsfundinum fríggjakvøldið 28. mai.
Tá ið avgerðin er tikin, fáa tit boð umvegis Vestmanna Skúla.
Bátabrúgvar
Mai 21 , 2010Hvør bestemmar hvar bátabrúgvarnar skulu goymast?
Hevði tað ikki verið nógv betur um tær blivu lagdar ímillum frystigoymsluna og smiðuna á keiðuni.
Har er einki annað allíkavæl??
Hitt økið sum nakrar av brúðnum longu eru lagdar er tað perfekta staði til kampingvognar og smærri bátar, veðurgott og asfaltera.
Roynið nú og latið tey sum hava frítíðar bátar/vognar hava tað høgligt.
Ein Vestmenningur
Nú misskitu vit okkurt í samband við fyrra svarið - haldi okkum til góðar.
Brúgvarnar verða lagdar av fyrireikarunum í samráð við Vestmannahavnar Havn. Ætlanin er framyvir at brúka hetta øki til ymisk endamál hjá Vestmannahavnar Havn.
Økið ímillum frystigoymsluna er leiguøkið hjá Vestmanna Fiskavirki, so tí økinum hava teir ræði á.
Seyður
Mai 21 , 2010Nú er 20. mai og enn gongur seyðurin í bygdini. Kann kommunan ikki geva eigarunum átalu?
Nógvar viðmerkingar eru í spyr bara um, at seyður enn gongur innanfyri garðarnar, hóast Græsningsretten for Faar paa Bø eller anden Indmark tilkommer i Tiden fra den 25. Oktober til den 14. Maj overliggende Hauges Ejer, medmindre anderledes lovligt er fastsat sambært grein 34 í Hagalógini, lov nr. 172 frá 18. maj 1937 for Færøerne om haugers styrelse og drift m.m., sum seinast er broytt við løgtingslóg nr. 77 frá 25. mai 2009.
Men sambært grein 35 í somu lóg, kann Forlængelse af Græsningstiden om Vaaren kan ske med Samtykke af saa mange, som ejer eller bruger to Trediedele af den paagældende Indmark (beregnet efter Skattemarker), ligesom Forkortelse af Tiden baade om Vaaren og om Høsten kan foretages, naar saa mange samtykker, som ejer eller bruger to Trediedele af den eller de græsningsberettigede Hauger (beregnet efter Marketal). Saadan Afvigelse gælder dog kun for den enkelte Vaar eller Høst og ikke for længere Tid end 2 Uger.
Um eigararnir brúka henda rætt, og at tað er grundin til, at seyður framvegis er innanfyri garðarnar, veit kommunan ikki.
Kommunan hevur eina Hegnsýnisnevnd, sum sýnar garðarnar og gevur teimum, sum hegnskyldu hava, boð um at fáa hegn ella garð í rættlag, um onkur viðurskifti ikki eru í lagi.
Hóast tað, er tað enn seyður, sum gongur innanfyri garðarnar, men tað er so skyldan hjá eigarunum at fáa allan seyðin út um garðarnar, og um seyður kortini framhaldandi kemur innum garðarnar, so mugu eigararnir onkursvegna forða fyri, at ávísur seyður ferð eftir ferð kemur innum aftur.
Vit hava strika onkrar viðmerkingar, men svarið hevði verið tað sama.
Seyður
Mai 17 , 2010Kunnu tit ikki syrgja fyri at seyðurin er farin av bønum tá ið hann skal, haldi at tað er undrunarvert at fjallseyður altíð er tann seinasti seyðurin sum verður rikin av bønum ár eftir ár.
Gott nokk veit eg at tað ikki eru tit sum skullu reka seyðin av bønum, men tað kundi veri gjørt á tann hátt at hagin betalti dagbøtur um seyðurin ikki fer av bønum.
Hart og kontant, tí 90% av Vestminingum orka ikki fyri seyði.
Seyður
Mai 17 , 2010Hvør gevur seyðaánarunum loyvi til at hava seyðin gangandi á bønum (urtagørðum) aftaná 14 mai
Eingin, okkum vitandi.
Busssamband
Mai 15 , 2010Hví lýsa tit ikki við hvussu fólk kunnu koma til og úr Vestmanna við almennum ella privatum bussum. Hetta vildi verið ein hent upplýsing serliga nú ið bygdin er vertur fyri bátastevnu og hópin av fólki hevur tørv á at koma aftur og fram bæði dag og nátt.
Í skránni fyri Bátastevnuna, sum sæst á framsíðuni, verður lýst við náttarbussi.
Náttarbussurin koyrir soleiðis á Bátastevnuni:
Harumframt koyra Bygdaleiðir. Túrarnir hjá Leið 100 síggjast her.
Vevkameraið á kaini
Mai 14 , 2010Tað er spell at vevkameraið á kaini ikki virkar, nú nógvir bátar og fólk leita sær til bygdina á bátastevnu um vikuskiftið.
Heilsan ein vestmenningur, ið ikki fær verið við á bátastevnuni.
Tað verður sett upp á dag.
Rakstur hjá Vestmanna Havn
Mai 14 , 2010Hvat var inntøkan hjá Vestmanna Havn fyri 2009? Hvaðani stavaðu inntøkurnar - frá fiskiskipum sum landa, uppløgdum skipum, farmaskipum, økisleiðu, v.m.? Hvílir raksturin hjá Vestmanna Havn í sær sjálvum, ella má skattgjaldarin spýta í kassan?
Vestmanna Havn hevur havt yvirskot øll seinastu árini, yvirskotið hevur verið:
Størsta einstaka inntøkan er lendisleigan. Býtið millum inntøkurnar í 2008 var hetta:
Hvør situr í nevnd
Mai 14 , 2010Hvør situr í nevndini fyri bygdarsavni
Karl A. Olsen, Evelyn Gaard og Jákup Oluf Hansen.
Skatturin fyri apríl
Mai 12 , 2010Haldi meg ikki hava sæd skattin fyri apríl, nær verür hann almannakunngjørdur !
Spentur
Skattur apríl
Mai 12 , 2010Hví frættist einki um skattainntøkuna í apríl. Gott hevði veri at fingið kunning um hvussu stór skattainntøkan hevur veri higartil í ár í mun til ætlanina, og ikki bert í mun til inntøkuna seinasta ár. Hvussu við útreiðslunum í mun til ætlanina?
Mál nr. 90......
Mai 10 , 2010Bygdarráðið hevur samtykt at umrødda ætlan verður góðtikin av verkfrøðingi fyrst...!? Hvat verður tekniska deild brúkt til, um hon ikki kann siga gott fyri einari ætlan sum hesari? Tað má verða somikið av førleika hjá teknisku deild at hon kann siga fyri ella ímóti slíkum arbeiði. Tað kann ikki verða meiningin at tekniska deild ikki kannar verkætlanir sjálv!
Út frá prosjektinum yvir Fjalsveg og eftir fyrispurning til teir, sum hava staðið fyri arbeiðinum, hevur Tekniska Deild sagt gott fyri tí parti av hesi ætlan, sum hevur við trýstið á laðaða garðin at gera.
Í samband við sjálva umsóknina metti Tekniska Nevnd, at tilfarið, sum sent varð inn saman við umsóknini, ikki var nøktandi til eina endaliga støðutakan. Nevndin samtykti tí at ganga umsóknini á møti treytað av, at verkfrøðingur kannar verkætlanina og góðkennir hana. Bygdarráðið samtykti tilmælið frá Teknisku Nevnd. Talan er um privata verkætlan, og tí er tað tann, sum ætlar at byggja, sum skal gera og gjalda fyri byggiætlanina.
Arbeiðsuppgávurnar hjá teknisku deild eru m.a. at vera ráðgevi hjá Bygdarráði og nevndum, og teknisk leiðsla, tá talan er um kommunal byggimál og arbeiðir.
Ung í arbeiði
Mai 05 , 2010Fer tað aftur í ár at verða møguleiki fyri ung at arbeiða hjá kommununi?
Ein ungur
Enn er endalig avgerð ikki tikin um, nær ið arbeitt verður í summar, men tað verður allarhelst í viku 26 ella viku 27.
Tá ið avgerðin er tikin, verða boð send til Vestmanna Skúla og løgd á heimasíðuna hjá Vestmanna Kommunu.
Oljubilar
Mai 04 , 2010Vanligt er, at oljubilar, tá teir ikki eru í arbeiði - t.e. um næturnar og í vikuskiftum - standa gyrdir inni. Er hetta, tí tað er eitt lógarkrav? Fer Effo at fáa eina nýggja gyrðing, nú kommunan hevur ognartikið gomlu gyrðingina á Grønanesi?
Haldi í hvussu er ikki, at trygdin er í hásæti, tá bilurin stendur á allfarðarvegi eitt heilt vikuskifti.
Sambært Brunaumsjón Landsins er tað ikki neyðugt, at tangabilar, sum føra gassolju, standa innigirdir. Okkum vitandi, førir tangabilurin hjá Effo gassolju.
Hinvegin skulu tangabilar, sum føra bensin, standa innigirdir.
Effo hevur biðið um og fingið játtað leiguøki innanfyri girðingina í grótbrotinum í Stóragerði.
Slódin
Mai 03 , 2010Hvat ger VK fyri at fáda stovnin slódina til vestmannar.
Tad gevur arb til ca 8-12 fólk.
fríðka um byggdina
Mai 03 , 2010
Hví luktar tað so illa at ganga framvið rottangunum frá útstykkingini í vesturi ?
Tað hevði verið sera gott um, tey ið hava ábyrgdina, høvdu rudda aftaná nýggjársbálið við endan av Fjalslíð. Børn spala har og kunnu koma illa fyri av brotnum glasið ella ymiskum øðrum.
heilsan
Ein vælnøgdur borgari, ið dámar væl at ganga túr
Helst er okkurt deksul farið út av lagi - umsjónarmaðurin kannar málið.
Tá loyvi verður givið til at brenna nýggjársbál, er ein av treytunum, at ruddast skal upp aftaná. Vit seta okkum í samband við teir, sum loyvi hava fingið, og heita á teir um at rudda upp eftir bálið.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Image fílur (virtual machine) til security servara
Her niðanfyri finnur tú leinkjur til security servara í .ova sniði.
Tað kann gerast neyðugt at konverterea image til tað virtualiseringsumhvørvi sum tú nýtir.
-
Vit hava gjørt eitt ova image eisini, tí tað kann brúkast á fleiri platformum, og fyllur bara 1/3 tí tað er komprimerað. Tað kann heintast her: ss.ovaReply
-
-
-
-
-
-
-
-
Eg havi lagt eitt nýtt ova image út, og havi strikað hini gomlu, so har bert er ova eftir. Eg havi lagt iptables og filtur inn, og eisini tann password policy manager inn, sum er nevnd i SS vegleiðingini, men havi ikki gjørt ein politikk.
Havi testa iptables eitt sindur, men vil gjarna hava feedback um okkurt kann gerast betur. Eg havi latið tey portrini upp, sum eg vænti kunna verða brúkt undir vanligum umstøðum.Reply
-
-
Har sum tú linkaði til í tínum spurningi:
Hans, er ss.ova herdur eftir tilmælinum frá x-road toyminum?Reply
-


text:
Arktiskur prikkafiskur (prikkafiskaættin)
Protomyctophum arcticum
(Lütken, 1892)
Stødd: Arktiskur prikkafiskur verður upp í umleið 6 cm langur.
Dýpi: Hann er miðsjóvarfiskur, úr 90 metrum niður á 850 metrar.
Litur: Hann er silvurblankur.
Teinar: R 12; G 22(23); U 16(15); Táknatindar: 4 (sjáldan 3-5)+1+14(15), til samans 19 (20, sjáldan 18).
Lýsing: Arktiskur prikkafiskur er lítil, nakað bulmikil fiskur. Hann hevur eina ryggfjøður, eina fitifjøður, smáar uggafjaðrar, smáar búkfjaðrar og stóra gotfjøður. Uggafjaðrarnar røkka ikki aftur til gotfjøðurina ella ryggfjøðurina. Heldur ikki búkfjaðrarnar røkka hagar. Sporlið omaná hevur næstan einki opið glopp, alt er sett við ryggfjøður og fitifjøður, og aftast við stertin er eitt ljósgagn. Smá ljósgøgn eru undir búkinum og fram við gotfjøðurini. Ljósgagnið oman á klingruni, er størri enn hini.
Eyðkenni: Fiskastøddin og ljósgøgnini. Undir sporlinum er týðiligt glopp millum tey bæði aftastu ljósgøgnini við stertin og tey, ið eru fremri.
Týdningur: Arktiskur prikkafiskur hevur ikki havt vinnuligan týdning.
da: Arktisk prikfisk, ís: Íshafslaxsíld, no: Nordatlantisk lysprikkfisk
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Prikkafiskar Myctophiformes
Hópurin prikkafiskar hevur 2 ættir við 35 slektum og 246 sløgum.
Undir Føroyum er bert tann eina ættin við 6 slektum og 7 sløgum:
Vanliga við stórum eygum. Eingin fiskur verður størri enn 30 cm. Høvd og kroppur samantrýst um síðurnar, flestu við stórum kjafti.
Teir hava fitifjøður, eina ryggfjøður og eina gotfjøður. Búkfjaðrarnar eru altíð framman fyri miðjan fiskin. Stóran sýldan stert, ljósgøgn um kropp og høvd, slætta og leysa roðslu.
Smáir svartir ella blankir fiskar, ofta skyggjandi í bronsu ella ælabogalitum. Miðsjóvar- og uppsjóvarfiskar.


text:
Vit átaka okkum ábyrgdina
12. august 2015
Føroyski búskapurin buldrar fram í løtuni, men tað eigur á ongan hátt at fáa okkum at missa tamarhaldið á okkum sjálvum.
Hyggja vit eitt sindur frameftir, so sæst, at vit hava stórar uppgávur fyri framman at loysa, sum fara at krevja politiskt dirvi.
Higartil hava vit ikki havt javnvág á fíggjarlógini, men vónandi skiftur botnlinjan lit í næsta ár, og vit kunnu byrja at gjalda skuld aftur.
Politikkurin komandi árini fer at snúgva seg um at tryggja vælferðina, so vit framvegis fáa fólk at búleikast í Føroyum.
Fortreytirnar hava vit, so leingi samfelagsinntøkurnar eru stórar, men hóast tað, so skulu tungar og stórar avgerðir takast. Pensjónsnýskipanin skal fáast ígjøgnum eins og vit mugu skipa fiskivinnuna av nýggjum.
Fyri at haldførið skal tryggjast í búskapinum, so skulu vit hava fleiri hundrað milljónir krónur eyka hvørt ár.
Nú valstríð er, so kemur nógv tilfar inn um hurðina. Í flestu førum yvirbjóða valevnini hvønn annan, men vit eiga ongantíð at gloyma, at alt skal gjaldast.
Skulu vit hava eina nýggja skipan á onkrum øki, so er neyðugt, at okkurt annað verður avtikið. So einfalt er tað.
Útreiðslurnar mugu undir ongum umstøðum vaksa, men okkara størsta uppgáva er at raðfesta og velja.
Tað er politikkur og ta ábyrgdina vilja vit fegin taka.
Eivin Jacobsen, løgtingsmaður
Valevni Sambandsfloksins til løgtingsvalið
RN
Aftur


text:
Snorri Brend
03.09.2014 - 17:55
Tíðindi > Mentan > Bygdamentan
Eitt av teimum fólkunum, sum fólk á Sandoynni fáa á gátt fleiri ferðir um vikuna, er Jonna Højsted.
Sum postboð hevur hon ábyrgdina av, at øll húsarhaldini í eysturbygdunum á Sandoynni fáa postin bornan út.
Og tað er eisini hennara uppgáva at tryggja, at fólk, ið hava tørv á at fáa heilivág, fáa hann stundisliga.
- Eg eri so at siga hvønn einasta seinnapart í Skopun eftir heilivági, ið verður sendur suður higar frá Apotekinum.
- Heilivágurin verður bílagdur um morgunin. Og so er tað mín uppgáva at bera fólki hann til dyrnar, greiðir Jonna frá.
Ein onnur uppgáva eru teir heldur størru pakkarnir, sum millum annað fara til Klædnabúðin hjá Brynju Trondesen í Skálavík.
TØMA POSTKASSAR
Jonna hevur áður arbeitt í peningastovni, men seinasta hálvaannað árið hevur hon starvast hjá Posta.
Dagur hennara byrjar annars árla, tí longu klokkan 6:45, tá Teistin fer fyrsta túrin til Gomlurætt, skal posturin úr oynni norður til Havnar.
- Ja, í morgun byrjaði eg longu klokkan trýkorter til seks við at tøma postkassarnar, og fáa allan postin umborð á ferjuna.
- Tað eru tríggir postkassar at tøma á Sandi og tveir í Skopun, greiðir Jonna frá.
Postur kemur eisini í Sandoynna. Tá hann er vorðin skildur sundur í bygdir og húski, verður lagt til brots við sjálvari útberingini.
FÓLKINI BÍÐA
Nakað út á fyrrapartin henda mikudagin í farnu viku, var Jonna komin við posti og pakkum til Klædnabúðina í Skálavík.
Við sær hevði hon fleiri pakkar við teimum seinastu mótaklæðunum frá Sisters Point, sum nú er komin við heystskrá síni allan vegin til eina av eysturbygdunum á Sandoynni.
Her verður tíðin ikki spilt burtur, tí fólk aðrastaðni í bygdini bíðaðu eftir brøvum og bløðum.
- Ja, posturin má út. Og so skjótt sum eg eri liðug her í Skálavík, gongur leiðin til Húsavíkar og Dals. Og so endar henda rutan á Skarvanesi, sigur Jonna, hvørs arbeiðsdagur plagar at enda um eitt-tíðina.
- Nå, men orsaka meg. Eg má skunda mær víðari. Eg havi ikki tí at standa her og práta í allan dag. Posturin má út.


text:
Orð og lag: Swangah Dangah
Eg føli enn, at meiningin er blivin tikin yvir av røddunum.
Friðurin livir við jalousi í mjørkanum, verðin flowar nú á ódnunum við beatinum frá vøddunum, tí skilið hjá fólkinum fellir niður nú við høvdinum.
Rutan breyt í sundir tvey, frá hungursneyð til at munga fame, buldrið bleiv til Guð og faith, tá munnurin skeyt við kuldashakes
Eg veit hvør spular AIDS, verðina runt ráða slaves, tvinga fólk at stuðla breyt, í tankagongd við hugarape.
Tit líta á ordrarnar og bíða eftir formlinum, drekka pínu til í morgin og blása stríðið við torvinum, meðan trýnið av storminum ger man ríkur í formin, sum prísar ríkið á torninum meira enn lívið hjá borgarinum.
Men fuck akta nú, vit traðka út við sál í bein’, mála tein og sikta enn eftir framtíðini sum Columbine. Tit síggja dráp og crime, vit síggja dollarsigns, drepa fyri at eta sjálvt um kontoin er bonafied.
Og shotcalla “buck” rópa eftur homicide, tín pína verður brúkt sum tann deiligasta lollibye.
Tað er nú tað vísast skal, at Ghandi var við síðurnar av, eitt eyga fyri eitt eyga, øll eru blind her atlíkavæl!
Nú leiðin stendur fast, øll sprinta runt, bakka upp av rygginum, blóðtrongd til Babylon, dómadagur lyftist upp.
Gott fyltir upp, vápnaðir i sinninum
(Kill, kill, kill, ‘em all)
Ein og hvør í siktinum við headshots!
Bakka, bakka, bakka!
Aftan læstar dyr, roykskýggj og brotin spegl.
Við insomnia, sveittabrot, eg síggi alt blíva kollvelt.
Framtíðin er nú, og tey recorda hvørt mítt fótafet, sum um eg livi lógleyst, alt mítt skal verða góðkent.
Eygað í himmalinum veit, um eg traðki skeivt og heldur vakt, so eg haldi høvdið beint, til eg ikki orki meir og bróti takt.
Fót á kant’, sjálvmorðs tankar, vón at lenda og róta alt.
Visjón og makt vakja lemmings úr heilavask við gróðurreins.Goym tekstin


text:
Í tøttum samstarvi við Norðurlandahúsið, hevur Sansir ment og sniðgivið teirra nýggju heimasíðu.
Útgangsstøði er tikið í at síðan skal vera einføld, effektiv og elegant.
Endamálið við heimasíðuni er fyrst og fremt, at tað skal vera skjótt og lætt hjá vitjandi at fáa eitt greitt yvirlit yvir tey mongu tiltøkini og møguleikarnar, ið húsið hevur at bjóða.
Heimasíðani er bæði til tey, ið vita júst hvat tey ynskja og til tey, ið leita sær íblástur.
Óansæð um tú situr við telefon, ipad ella teldu, fært tú nýggju heimasíðuna hjá Norðurlandahúsinum fram í einum snøggum og hóskandi sniði. Heimasíðan er nevnliga responsive og tillagar seg til allar skermstøddir.
Vit ynskja at vitjandi og húsið fær gleði av nýggju heimasíðuni hjá føroya størsta og einasta mentanarhús av sínum slag.
Vitja heimasíðuna á www.nlh.fo


text:
Dansistovan
- Pláss fyri: 40
- Loftshædd 2,7 m
- Vestari langveggur: deildur í sektiónir á 2,6-2,8m
- Eystari langveggur: 11m
Okkara hugnaliga Dansistova er full av søgu og søgum. Óteljandi dansir eru dansaðir í hesum høli. Halgimyndin Marrurnar hjá Williami Heinesen hevur vakt yvir øllum dansunum. Tann dárandi Dansistovan er bygd til føroyskan dans, og um veturin er føroyskur barnadansur í Dansistovuni hvørja viku. Men hølið hevur eisini fleiri aðrar møguleikar.
Tann eini endaveggurin í Dansistovuni er ein stórur glasveggur, sum bindur Forhøllina og Dansistovuna saman. Eitt forhang kann dragast fyri glasveggin. Tá glasveggurin er avbyrgdur, verður skaptur tryggleiki, hugni, myrkur og nærvera í rúminum, og tá drigið er frá, kemur ljós, lív, opinleiki og samband við tann livandi arkitekturin í Norðurlandahúsinum. Tí egnar rúmið seg til nógv annað enn dans, eitt nú framsýningar, fundir, fyrilestrar og filmssýningar.
Leiguprísur liðugt áðrenn kl. 17.00 1.950 kr.
Eykagjald aftaná kl. 17.00 1.100 kr.


text:
Agnar Frederiksen
12.04.2018 - 16:56
Ítróttur > Ítróttur > Fótbóltur
Í kvøld skulu tey fýra liðini, ið skulu dystast um finaluplássini í Evropa League finnast.
Sum væntað so sigraðu øll heimaliðini í fyrru uppgerðunum:
Arsenal - CSKA Moskva 4-1
Atletico Madrid - Sporting Lissabon 2-0
Lazio - Salzburg 4-2
RB Leipzig - Marseille 1-0
Arsenal og Atletico Madrid eru størstu favorittarnir at vinna kappingina, og eru í løtuni á veg at koma í hálvfinalunar. Men sum vit hava sæð seinastu dystirnar, so merkir ein trygg leiðsla frá fyrra dystinum ikki, at tað veðrur lætt í seinna dystinum.
Lazio hevur eitt fínt útgangsstøði undan dystinum í Eysturríki í kvøld, og vil gera eins og nábúgvarnir, AS Roma, og spæla seg í eina evropeiska hálvfinalu. Tað er serliga i uppgerðini millum RB Leipzig og Marseille, at tað er spenningur undan dystinum í kvøld, hóast Marseille ikki fekk nakað útivallarmál í fyrra dystinum.
Allir dystirnir í kvøld bryja klokkan 20.05:
CSKA Moskva - Arsenal
Sporting Lissabon - Atletico Madrid
Salzburg - Lazio
Marseille - RB Leipzig


text:
Mongdarlæra
Mongdarlæra er tann støddfrøðiliga ástøðin um mongdir, sum umboðar mongdir av óítøkiligum lutum. Hon hevur eina miðstøðu í nútíðarstøddfrøðiligum ástøði, av tí at hon gevur tað grundleggjandi mál, sum øll støddfrøði kann orðberast í.
Mongdarlæran mentist serliga í tíðarskeiðnum, 1880-1920. Georg Cantor lýsti tey fyrstu hugtøkini, Bertrand Russell og David Hilbert veittu munandi hjálp til at gera tað til eitt samsvarandi ástøði. Mongdarhugtakið fekk greiða merking frá Zermelo-Fraenkels grundreglunum.
Teljitøl kunna setast upp sum mongdir við tað, at 0 svarar til ta tómu mongdina, , 1 til mongdina, sum inniheldur ta tómu mongdina o.s.fr.


text:
Tórshavnar kommuna søkir vegna Dagstovnin Birkilund eftir 5 námsfrøðingum og einum avloysara.
Størvini eru til setan frá desember / januar ella eftir nærri avtalu.
Um námsfrøðingur ikki verður settur, kunnu hjálparfólk vera sett í fyribils starv.
KOM OG VER VIÐ TIL OKKARA RELATÍÓNSARBEIÐIÐ
Birkilund er ein stórur stovnur við yvir 120 børnum og nógvum eldhugaðum námsfrøðingum & hjálparfólkum. Vit hava 5 vøggustovur, 3 barnagarðsstovur og eina 6 ára stova.
Vit vara eisini av vøggustovuni Reiðrið á Hvítanesi, sum er ein lítil vøggustova við 10 børnum sum liggur i sera náttúru vøkrum umhvørvið.
Í Birkilund arbeiða vit útfrá tí sjónarmiði, at tað er tann góða relatiónin sum er grundarsteinurin undir allari menningini.
Vit arbeiða miðvíst við at betra um allar relatiónir børn og vaksin, og børn og børn. Vit eru fakliga tilvitað og eru vitug um barnasálina og at møta barninum har sum tað er.
VÆNTANIR TIL KOMANDI NÁMSFRØÐING
SETANARVIÐURSKIFTI
Starvið verður sett sambært sáttmála millum Føroya Pedagogfelag og Kommunala Arbeiðsgevarafelag Føroya.
UMSÓKN
Ert tú tann vit leita eftir, skriva so eina umsókn og send hana til torshavn@torshavn.fo í seinasta lagi mikudagin 31. oktober 2018 kl. 12.00.
MEIRA FÆST AT VITA
Meira fæst at vita um starvið, við at venda sær til Joan O. Simonsen, leiðara á telefon 214048 ella Jeanette Joensen, varaleiðara, telefon 214049.


text:
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.
lørdag den 24. maj 2003
Eitt sindur um vinnukarmar og kondittarívinnu
Eftir at Kondittaríið er latið aftur, er stig tikið til innsavning av undirskriftum frá fólki, sum heita á myndugleikarnar um at syrgja fyri, at Kondittaríið letur upp aftur og verður sum Kondittaríið altíð hevur verið. Ein heimasíða er gjørd á Internetinum við sama endamáli.
Eg fekk eisini ein teldupost og varð biðin um at taka undir við áheitanini, so bekymringin um Kondittaríið er farin um landamørk. Mær dámdi væl Kondittaríið og haldi tað hevði verið spell um Kondittaríið ikki lat upp aftur. Men eg haldi ikki, tað er rætt, at myndugleikar blanda seg beinleiðis í eina privata vinnu, og tí havi eg ikki sett mítt navn á listan. Men eg havi í staðin hugsað um aðrar møguleikar, myndugleikarnir hava, har teir ikki blanda seg beinleiðis, men kortini hjálpa, og soleiðis at úrslitið vónandi verður tað sama.
Hvørki land ella kommunur eiga at stuðla vinnulívinum beinleiðis, og eiga heldur ikki blanda seg í stýringina. Óansæð um talan er um flakavirki, húsasmíð ella matstovuvinnu, vil almenn uppílegging gera raksturin stirvnan og steðga framfýsni og tillaging.
Almenn uppílegging í leiðsluna vil forða skilagóðum broytingum, tí við politiskt stýrdari ávirkan koma onnur atlit enn rakstrarúrslit uppí. Almennur stuðul vil virka sum ein koddi, og vil gera annars skilagóðar broytingar óneyðugar, og harvið verða tær kanska ikki framdar. Samstundis vil slíkur stuðul taka pening frá øðrum og skilabetri almennum tænastum.
Vit minnast hvussu kommunustýrini hvør í sínum lagi stuðlaðu flakavirkjunum í sínum kommunum í 80-unum. Hetta ynskir helst eingin aftur. Loysunarorðið er nú, at land og kommunur skulu skapa karmar. Hesir karmar skulu vera eins góðir fyri alla vinnu, eisini kondittarívinnu, tí annars eru teir pr. definisjón kappingaravlagandi.
Hvørjar møguleikar hevur kommunan?
Kommunan eigur t.d. at syrgja fyri at Kondittaríið eins og øll onnur fær reint vatn og at parkeringsmøguleikarnir eru góðir í nánd. Eru parkeringsplássini við Kondittaríið eisini til vitjandi í t.d. Ebeneser er hetta ikki kappingaravlagandi. Kanska var eisini eitt hugskot við kommunalari barnaansing, sjálvandi við lutvísari foreldrabetaling sum vant, meðan foreldrini fáa sær ein drekkamunn á Kondittarínum.
Her kann skoytast uppí, at er barnaansingin soleiðis, at børnini trívast serliga væl, kann hugsast, at børnini fara at draga foreldrini við sær á Kondittaríið, líka nógv sum øvugt.
Hvat kann so Landsstýrið gera?
Vit koma nú inn á almenna vinnupolitikkin, sum er væl útgreinaður á heimasíðuni hjá Vinnumálaráðnum, men eisini inn á ymis eftirlit, har av tað mesta eisini er umsitið av stovnum undir Vinnumálaráðnum. Her eru eisini ávísir møguleikar.
Vinnumálaráðið hevur ábyrgdina av matvørueftirlitinum, sum verður útint av Heilsufrøðiligu Starvsstovuni, og eigur hetta at verða framt so lagaligt sum til ber. Ikki við at seta veikari krøv til reinføri, men við at taka Kondittaríið við uppá ráð, hvussu eftirlitið verður framt.
Og her kann skoytast uppí, at góð úrslit av t.d. reinføriskanningum kann Kondittaríið brúka sum reklamu.
Verður ferðavinnan ment, eiga vit at rokna við øktum kundagrundarlag hjá tí mesta av heimamarknaðarvinnuni í Føroyum, eisini hjá Kondittarínum.
Men eru kappingaravlagandi karmar, sum forða kondittarívinnu í Føroyum?
Fyritøkur í kondittarívinnuni eru sum allar aðrar fyritøkur í kapping við ikki bara líknandi fyritøkur, men eisini aðra vinnu. Vit hava eina ávísa keypiorku í landinum, og ein króna kann sum kunnugt bara brúkast eina ferð.
Høga føroyska skattatrýstið rakar tænastuvinnur við stórum lønarútreiðslum serliga hart. Metast má, at lønarútreiðslurnar hjá kondittaríum og líknandi fyritøkum altíð fara at vera relativt stórar, og at hetta ikki kann broytast.
Undir kreppuni kom møguleiki at draga frá í skatti part av útreiðslum til viðlíkahald av egnum húsum. Hetta var eitt skilagott tiltak, sum støðan var tá. Men framhaldandi verður m.a. handverksvinnan stuðlað av tí at skattalóggávan ásetir fyrimunir fram um aðrar vinnur. Tá rokning kemur fyri útskifting av vindeygum, skal ikki gjaldast MVG av lønini til handverkararnar. Hetta er kappingaravlagandi.
Myndugleikarnir kunnu betra møguleikarnar hjá kondittarívinnuni við at javnstilla nýggjar loftlistar og nýggj vindeygu við drekkamunn og fransbreyðflísar við osti.


text:
Gamli skúli
Fyrsti skúlin í Sørvági varð liðugt bygdur í 1887. Hann stendur heimanfyri ánna og verður millum manna nevndur Gamli skúli. Hann verður ikki nýttur til skúla longur.
Fram til 1880 var heimafrálæra í ymsum húsum í Sørvági. Allmennur skúli byrjar í 1880, tá Johan Elias Joensen (1858 - 1938) er ferðalærari í Sørvági, Bø og Gásadali. Johan Elias var tvær vikur í Sørvági og eina viku í hvørjari bygdini, Bø og Gásadali. Hann heldur fram til 1901, tá Hans Marius Jacobsen, Kellurin (1869 - 1944) tekur við starvinum tann 1. mars 1902. Hann er lærari til 1916. Frá 1915 til 21 er Malvina Clementsen lærari í Sørvági.
Tann 1. mai 1916 verður D. Danielsen settur sum fyrstilærari bert í Sørvági. Tá ganga 50 børn í skúlanum. Frá 1. apríl 1921 til 1. august 1928 er Edvard Olsen annarlærari, tá Jákup av Skarði tekur við. Betty Jensen (f. Lauritsen) var í nøkur ár hondarbeiðslærarinna við skúlan.
Tann 1. septembur 1956 verður triði lærarin, Tóri Skaalum settur í starv – hinir vóru Napoleon Nolsøe Petersen og Daniel J. C. Danielsen (D.D ella Lærarin). Tóri fær skúlastovu á El-verkinum, har bygdarráðið heldur til í dag. Skúlaárið 1957/58 ganga 152 børn í skúlanum.
Nýggi skúli
Tann 11. novembur 1957 varð Nýggi skúli, sum eldri fólk kalla hann, vígdur og tikin í nýtslu, og í mars 1961 varð útbyggingin av Nýggja skúla tikin í nýtslu. Umframt vanligu stovurnar vóru fimleikarhøll - hon varð tikin í nýtslu í 1959, smíðstova og tannlæknastova. Fyrsti tannlæknin varð settur í starv 1. septembur 1959.
Svimjihøllin
Svimjihøllin varð vígd og tikin í nýtslu 2. oktobur 1974. Bygdarráðsformaðurin, Winther Lauritsen, svam tá longdina á hylinum (162/3 metrar) við lyklunum í munninum og handaði skúlastjóranum, Hensari Ellingsgaard, teir. Miðvágs/Sandavágs skúli nýtir eisini svimjihøllina.
Skúlin í dag
Tann parturin, sum ungfólk í dag kalla Nýggi skúli, varð vígdur 11. novembur 1989, júst 32 ár aftaná vígsluna av eldra nýggja skúlanum. Hesin skúlin er 1700 fermetrar. Í niðaru hæddini eru træ- og jarnsmíðstova, skúlakøkur og stór bókagoymsla. Í ovaru hæddini eru alis- og evnafrøðistova, serstova, tvær skúlastovur og uppihaldsstova, sum kann leggjast saman við aðrari skúlastovuni til smærri framførslur o.a. Eisini er nýggj fimleikarhøll, sum hevur eina gólvvídd uppá 18 x 22 metrar ella 396 fermetrar.
Henda bygging var fyrsta byggistig av trimum, men 2. og 3. byggistig vórðu steðgað, og óvist er, hvussu verður við framhaldandi útbygging.


text:
Heri Simonsen 14.06.2018 (21:25)
VIDEO: Síggj málini frá søguliga russiska sigrinum
HM-endaspælið í fótbólti varð sparkað í gongd seinnapartin, tá ið vertslandið, Russland, tók ímóti Saudi Arabia á Luzhniki Stadium í Moskva. Hetta var dystur í bólki A, hini bæði londini eru Uruguay og Egyptaland.
5-0 gjørdist endaliga úrslitið, og Russland fekk tískil sína dreymabyrjan uppá HM-kappingina frammanfyri 78.000 áskoðarum í Moskva. Hin dysturin í bólkinum ímillum Egyptaland og Uruguay verður í morgin kl.13.00.
5-0-sigurin hjá Russlandi fer í søguna sum tann størsti setanarsigurin (fyrsti dystur í kappingini, red.) í HM. Brasil átti metið fram til í dag við 4-0-sigri á Meksiko í setanardystinum í 1950.
HER ber til at síggja málini frá dystinum.
Russland – Saudi Arabia 5-0 (2-0)
1-0: Yuri Gazinskiy, 12.
2-0: Denis Cheryshev, 43.
3-0: Artem Dzyuba, 71.
4-0: Denis Cheryshev, 90.
5-0: Aleksandr Golovin, 90.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Oda Strøm
13.04.2018 - 20:20
Tíðindi > Vinna & Tøkni > Byggivinna
Tað var eitt øgiligt buldur, ið hoyrdist beint fyri kl 20:00 í kvøld í Havn, og tað vóru fleiri, ið gjørdist kløkk.
Talan var tó bert um spreingingar á Glyvursnesi, sigur Eyðfinn Lenvig, tekniskur leiðari hjá J&K Petersen, ið stendur fyri arbeiðnum.
- Vit hava akkurát sprongt á Glyvursnesi fyri lítlari løtu síðan. Vit hava skotið eitt skot uppá 43.000 kubikk.
Talan er um somu skot, ið hava verið skotin í eitt heilt ár, men í kvøld hoyrdist tað sera væl.
- Kanska hoyrdist tað so væl, tí tað er so stilt í kvøld. Vit hava nógv skot eftir - umleið ein mió. kubikkmetur eru eftir at skjóta, sigur Eyðfinn Lenvig við Portal.fo í kvøld.
Á Glyvursnesi er stórt virksemi, har sprongt verður til havnarútbyggingina í høvuðsstaðnum. Sprongt verður hvørja viku.
Tá liðugt er at spreingja, verður grótbrotið á Glyvursnesi á stødd við 13 fótbóltsvøllir.
Les eisini: Video: Soleiðis sær ein spreinging á Glyvursnesi út


text:
Gávugóðs úr Grunni Thorvalds Poulsen av Steinum
Hósdagin 8. februar kl. 10. verður gávugóðs latið úr Grunni Thorvalds Poulsen av Steinum. Hetta er sjeynda árið á rað, at grunnurin letur gávugóðs. Almenningurin er vælkomin til móttøku á Fróðskaparsetrinum.
Sjeynda ár á rað verður gávugóðs úr Grunni Thorvalds Poulsen av Steinum latið ungum, evnaríkum listafólki. Handanin verður á Setursskrivstovuni á Fróðskaparsetrinum J.C. Svabos gøta 14, hósmorgunin 8. februar kl. 10.
Hetta er sjeynda ár á rað, at gávugóðs verður latið úr grunninum.
Grunnur Thorvalds Poulsen av Steinum er ein grunnur, ið hevur sum endamál at stuðla og eggja ungum fólki við listarligum hegni til útbúgving. Thorvald Poulsen av Steinum, ið stovnaði grunnin, var gartnari í Havn og hevði stóran áhuga fyri bókmentum og list.
425.000 krónur latnar higartil
Gávuðgóðsið varð fyrstu ferð latið í 2001, og síðani hava 10 listafólk fingið tillutað tilsamans 425.000 krónur úr grunninum.
Grunnur Thorvalds Poulsen av Steinum lýsir ikki eftir umsøkjarum til gávugóðs. Nevndin í grunninum finnur sjálv fram til ung listafólk, ið verða mett at hava serligt hegni. Nevndarlimirrnir í grunninum eru Jóan Pauli Joensen, rektari á Fróðskaparsetrinum, formaður, Oddfríður M. Rasmussen, formaður í LISA og Magnus Tausen, formaður í Føroya Lærarafelag.
Gávugóðs latin síðani 2001
2001 Rannvá Kunoy, listakvinna 60.000 krónur
2002 Andrass Olsen, trombonspælari 60.000 krónur
Teitur Árnason, filmsleikstjóri 25.000 krónur
Petur Elias Askham Guttesen, rithøvundur 25.000 krónur
2003 Tróndur Bogason, tónleikari og tónaskald 60.000 krónur
2004 Marjun Kjelnæs, rithøvundur 25.000 krónur
Jógvan Sverrason Biskopstø, sniðgevi og teknari 25.000 krónur
Eivør Pálsdóttir, songkvinna 25.000 krónur
2005 Bárður Oskarsson, teknari og rithøvundur 60.000 krónur
2006 Jóhanna Reginsdóttir av Steinum, sniðgevi 60.000 krónur
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Námsvísindadeildin handað Tórshavnar kommunu kanning um teldlanýtslu í fólkaskúlanum
Námsvísindadeildin hevur í samstarvi við Tórshavnar Kommunu gjørt stóra kanning av teldla- og aðrari tøkninýtslu í trimum skúlum í Føroyum, tveimum í Tórshavn, har annar skúlin hevur givið næmingum teldlar og einum á bygd, har næmingarnir eisini hava teldlar.
Í sambandi við, at Tórshavnar kommuna skuldi lata einum skúla teldlar, tí hann skuldi leggjast saman við øðrum skúla, har næmingarnir høvdu teldlar, vórðu granskarar á NÁD spurdir til ráðs og bidnir um at gera eftirmeting av, hvussu og í hvønn mun teldlarnir vórðu brúktir, og hvørja ávirkan tað hevði á læring næminganna.
Væl grundað spurnablað
Stórt talgilt spurnablað varð gjørt, sum bæði bygdi á OECD frágreiðing frá 2015 um teldunýtslu og stóra spurnakanning, sum granskarar á NÁD í samstarvi við Háskóla Islands gjørdu í 2012/13 millum allar næmingar í Føroyum av starvshættum og hugburði til ymsu lærugreinarnar í fólkaskúlanum. Aðrar granskingarverkætlanir lógu eisini til grund fyri sniðgávuni av spurnablaðnum.
Nýtsla, hugburður og úrtøka hjá næmingum
Í høvuðsheitum varð spurt um nýtslu av teimum talgildu amboðunum, sum skúlin letur næmingunum ella hevur til taks í undirvísingini, síðani varð spurt um amboð næmingarnir sjálvir áttu ella høvdu atgongd til heima. Hugt varð eisini at, hvønn hugburð næmingarnir høvdu til nýtslu av talgildari tøkni við serligum denti á teldlanýtslu, og hvørja ávirkan talgilda tøknin og teldlarnir hava á fakligu úrtøkuna.
Ávirkanin á undirvísingina - og førleikar hjá lærarum
Lærararnir í tveimum skúlum vórðu spurdir. Teir spurningarnir snúðu seg mest um arbeiðshættir og í hvønn mun talgilda tøknin setir sín dám á undirvísingina, eisini varð spurt um hugburð til talgildu tøknina, serliga teldlar og í hvønn mun hesir verða nýttir í undirvísingini. Somuleiðis varð spurt um, hvussu lærararnir føldu seg fyrireikaðar til at brúka talgilda tøkni og Ipaddar í undirvísingini, og hvussu teir halda seg vera førar fyri at brúka talgildu amboðini.
Almenn framløga 15. desember
Fyribils frágreiðing varð handað Mentanevnd býráðsins 24. okt. Frágreiðingin er nú farin til prentingar. Framløga verður av niðurstøðunum av kanningini 15. des. kl. 15.00 á Námsvísindadeildini á Frælsinum. Skúlarnir, sum hava luttikið í kanningini, verða bodnir við til framløguna, sum er almenn.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Jens Hákun Leo
02.01.2017 - 12:48
Ódnirnar, sum gjørdu um seg á jólum, eru ein fíggjarligur smeitur hjá tryggingarfeløgunum her á landi. Tilsamans 2.400 skaðar eru fráboðaðir hjá ávikavist Tryggingarfelagnum Føroyar og Tryggingarfelagnum Trygd, sum upplýsa, at skaðar eru fyri tilsamans 45-50 milliónir krónur.
Hetta veit Kringvarpið at siga í dag.
Kringvarpið vísir á, at Tryggingarfelagið Føroyar hevur fingið 1700 fráboðanir um skaðar, meðan Tryggingarfelagið Trygd hevur fingið 700 fráboðanir um skaða, og at skaðarnir hjá Tryggingarfelagnum Føroyar kosta 30 milliónir krónur, meðan teir hjá Trygd kosta 15-20 milliónir krónur.
Hesi tøl eru tó bert fyribilsmetingar, og kunnu tey gerast uppaftur hægri, tá hugt er nærri at ymsum skaðum.
Enn er, sambært KVF, ikki greitt, hvussu stóran part tey bæði tryggingarfeløgini eiga og fara at rinda sínum kundum. Tað vita tey seinri í mánaðinum.


text:
Hesa vikuna hava vit evnisviku, har næmingarnir arbeiða við teimum 17 heimsmálunum.
Mánadagin vóru tey í 5. fl. á Brennistøðini á Hjalla, tí tey arbeiða við heimsmáli 12, sum er um Ábyrgdarfulla nýtslu og framleiðslu. Ein undranarspurningur er, um vit kunnu minka um nøgdina av ruski.
Á Brennistøðini sóu tey m.a., hvussu tey har skilja ruskið at brenna, hvat verður tyrvt, tey vórðu kunnað um endurnýtslu, og hvat verður gjørt við vandamikið dálkandi burturkast.
Í gjár vóru tey í 1. fl. og vitjaðu á Brennistøðini. Myndir frá teirra vitjan síggja tit á heimasíðu okkara undir Nýggjastu myndasøvn.
Mánadagin stóð henda greinin á dagur.fo:
https://dagur.fo/skulin-vid-logmannabreyt-a-vitjan-a-brennistodini


text:
Orð: Ada Blenkhorn
Lag: Ira B. Wilson
Týtt: Jákup Olsen
1. Har heima er gleði og friður og hvíld –
far, sig onkrum syndara tað!
Ja, frelsa til hvønn, sum til Gud vendir sær –
ber onkrum tann boðskap í dag!
Niðurlag:
Ber onkrum tann boðskap í dag,
ja, onkrum,
ja, onkrum!
Ja, vitna tú bara!
Tað Jesus vil æra –
ber onkrum tann boðskap í dag!
2. At friður kann fylla tey friðleysu bróst,
at Jesus ger hjørtuni glað,
at myrkrið kann víkja, so alt verður ljóst –
ber onkrum tann boðskap í dag!
3. Um kærleik frá Gudi til søkkandi mann,
um náði – bið Harran um tað!
Far, sig við hin falna, at Gud elskar hann –
ber onkrum tann boðskap í dag!
4. Hitt seinasta boðið, sum Frelsarin gav –
áh, lat okkum minnast til tað!
Tí vilsta, fortapta hann tekur sær av –
ber onkrum tann boðskap í dag!


text:
Tróndur Arge 10.10.2018 (15:39)
Fótbóltsgøla: Fleiri feløg eru rannsakað
Løgreglulið hava í dag gjørt húsarannsøkn hjá fleiri fótbóltsfeløgum í eitt nú Belgia, Fraklandi, Serbia, Luksemborg, Makedonia, Montenegro og Kýpros. Illgruni er um avtalað spæl og fíggjarligt svik, skrivar millum annað BT.
Tað snýr seg millum annað um 44 rannsøknir í Belgia, og 13 í Fraklandi. 220 løgreglufólk hava staðið fyri rannsøknunum, sum millum annað hevur rakt belgisku stórfeløgini, Anderlecht, Club Brugge og Standard Liege.
- Fleiri persónar eru tiknir inn til nærri avhoyringar, verður sagt sambært AFP tíðindastovuni.
Mynduleikarnir í Belgia hava boðað frá, at teir hava kannað fleiri pengaflytingar seinastu árini, sum tykjast illgrunasamar. Helst verður meiri at hoyra um málið í næstum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Hallur av Rana 15.02.2016 (10:15)
Eyðun skal stjórna Huxa
Stórar broytingar vórðu gjørdar í nevndini hjá Huxa, ungmannafelagnum knýtt at Fólkaflokkinum, tá felagið hevði sín aðalfund herfyri.
Fleiri av persónunum, ið hava myndað felagið síðstu árinini, harímillum Rói B. Poulsen, Jóhan B. Húsgarð og Hanus Samró, hava takkað fyri seg, og í staðin er nevndin í stóran mun mynda av nýggjum kreftum.
Nývald í nevndini eru Kirstin H. Hansen, Eyðun Hansen og Arni Rasmussen.
Nýggja nevndin hevur skipað seg við Eyðun Poulsen sum formanni, Tummas Jóhan Larsen sum næstformanni, Helgi Debes Michelsen sum kassameistara, Kirstin H. Hansen sum skrivara, Eyðun Hansen sum nevndarlim, og Arna Rasmussen og Frígerð Thomsen sum eykalimir.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Hallur av Rana 08.10.2018 (22:11)
Per nývaldur í Kringvarpsstýrið
Per Højgaard, journalistur, er nýggjur limur í Kringvarpsstýrinum. Tað skrivar Vágaportalurin, ið eisini veit, at tað er Sambandsflokkurin, ið hevur tilnevnt Per Højgaard í ráðið.
Sostatt er Kringvarpsstýrið loksins fullmannað, aftaná at tað í fleiri mánaðir hevur mangla ein lim. Hjalmar Hansen var millum teir sjey limirnar í stýrinum, men legði sessin frá sær, tá hann fekk starv í Mentamálaráðnum.
Tey sum nú mannað stýrið eru Rúni Heinesen, formaður, Katrin Petersen, næstforkvinna, Gunvá við Keldu, Petur Elias Petersen, Theodor E.D. Olsen, Carsten M. Arnskov og Per Højgaard.
Stýrið fyri Kringvarp Føroya er mannað við sjey limum, ið landsstýriskvinnan tilnevnir eftir millum annað tilmæli frá politisku flokkunum og starvsfólkunum í Kringvarpinum.
Núverandi kringvarpsstýri varð tilnevnt av Bjørn Kalsø, táverandi mentamálaráðharra, 1. januar 2015. Av tí, at stýrið verður valt fyri fýra ár í senn, merkir tað, at landsstýriskvinnan í næstum skal tilnevna eitt nýtt stýri, ið tekur við 1. januar 2019.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Ari av Rana
13.02.2018 - 15:26
Mentan > Lívsstíls- & brúkaraevni > Matur & matgerð
Í dag er altjóða pannukøkudagur, so er tað nakar dagur, har tað er í ordan at eta eina tvær ella fýra pannukøkur ov nógv, so er tað dagurin í dag.
Altjóða pannukøkudagurin er altíð fyrsta týsdagin eftir føstulávint, og alsamt fleiri taka dagin til sín. Dagurin handlar í botn og veru um at eta óvanliga nógvar pannukøkur.
Pannukøkudagurin er ein hugnalig kristin siðvenja frá gamlari tíð. Dagurin kallast Hvíti Týsdagur, men fleiri og fleiri eru farin at kalla hann pannukøkudagur. Í gomlum døgum ótu fólk hveitibreyð, pannukøkur og mat við mjólk á Hvíta Týsdegi.


text:
Ósigur í Gundadali
TB | 12/05/13
Effodeildin: HB 3-0 TB
Tað var ein rættuliga undirhaldandi dystur, sum áskoðarirnir vóru vitni til í Gundadali. Bæði liðini spældu sera málsøkið, og nógv skot vóru á málini bæði. HBarirnir vóru nógv neyvari, og Hans Fróði má fara at hava skotvenjing við TB, tí okur vóru syndarligir til at raka málið.
Dysturin var 45 sekund gamal, tá bólturin lá í málinum. Vælupplagdi og kviki Símin Samuelsen stríkur framvið TB verjuni, og sera ósjálvsøkið spælir hann bóltin á tvørs til Andrew av Fløtum, sum hevði lætt við at skora. 1-0, og viðhaldsfólkini hjá TB sótu sum nevsligdnir lundar.
TB royndi at koma aftur í dystin, og høvdu fleiri vandamiklar støður. Tað var serliga eftir deyðbóltar, at HB hevði trupileikar. Nicky leggur innleggini sera væl, og einaferð var um reppið, at Óli skoraði eftir horna. Sera akrobatiskt fluktar hann innleggið hjá Nicky, men ólukkutíð stendur ein HBari á strikuni og fær vart fyri. Hóast HB var á odda, so domineraði TB hesa fyrstu løtuna.
HB økti um leiðsluna eftur 11 minuttum. Uppskriftin var tann sama sum við tí fyrra málinum. Símin rennur frá verjuni, og spælir bóltin til Christian Mouritsen, sum bert skuldi seta innsíðuna á. Hans Fróði gjørdi tað einasta rætta, og flutti Babacar á bakkin, fyri at fáa fastatøkur á Símini, og setti síðan Teit Olsen í miðverjuna. Hetta riggaði sera væl, tað sum var eftir av hálvleikinum. TB hevði fleiri heilt fín álop, og komu í sera nógvar vandastøður, men ein vælspælandi málmaður og verjuleikarar, ið bjargaðu skotunum á strikuni, vóru í vegin. Hesa løtuna spældu okur sera hart og beinleiðis. Hetta var ein taktikkur, sum ørkymlaði HB-liðið.
Vansin við slikari spælskipan er altíð, at bliva fangaður í einum mótálopi. Tað var eisni hetta, sum var ætlanin hjá HB, og tá okur ikki megna at fáa mál, so má sigast at Oddbjørn Joensen hevði blandað kortini rætt saman. Okur sum sótu í bygdaskýlinum vóru positivir í hálvleikinum, tí leikgongdin var sera jøvn, og TB kundi saktans fáa eitt mál. Men HB fór at spæla nógv betur í seinna hálvleiki, teir hildu betur á bóltinum, og høvdu eisini einar tveir stórar møguleikar.
Tá 55 minuttir eru leiktir, verður dysturin í roynd og veru avgjørdur. Verjan hjá TB lá sera høgt, og Símin hevði alt ov nógv plass at dusa sær á. Mynstrið var tað sama sum áður, og so var 3-0 til HB.
Ein skuldi hildið at TB fór at fella á fátt, men so var ikki. Teir kempaðu sera væl, og kundu saktans fingið okkurt málið. Fyrst vardi Teitur Gestsson væl fyri, tá Babacar smekkaði til, og Ndende átti at skorað, tá hann púra einsamallur, skallaði frísparksinnleggið hjá Nicky framvið málinum. Nú fór tíðin at arbeiða fyri HB, og TBarirnir mistu eitt sindur av trúnni á, at fáa stig úr Havnini. Tá dómarin floytaði av, eftir 93 minuttir var støðan 3-0 til HB.
Okur mugu bara skerpa okkum frammanfyri málinum í framtíðini. Gera okur tað, so kunnu okur saktans vinna móti øllum liðum í deildini. Tað er eitt sindur keðiligt at tapa 3-0, men so má KÍ bara bløða fyri tí í næstu viku.
M.E